title: 2016 m. vasario 23 d. Politinio ir saugumo komiteto sprendimas (BUSP) 2016/332 dėl Europos Sąjungos karinės operacijos Bosnijoje ir Hercegovinoje ES pajėgų vado skyrimo, kuriuo panaikinamas Sprendimas BiH/22/2014 (BiH/23/2016)

text:
9.3.2016

               LT

               Europos Sąjungos oficialusis leidinys

               L 62/14

         POLITINIO IR SAUGUMO KOMITETO SPRENDIMAS (BUSP) 2016/332
   2016 m. vasario 23 d.
   dėl Europos Sąjungos karinės operacijos Bosnijoje ir Hercegovinoje ES pajėgų vado skyrimo, kuriuo panaikinamas Sprendimas BiH/22/2014 (BiH/23/2016)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2004 m. liepos 12 d. Tarybos bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1), ypač į jų 6 straipsnio 1 dalį,
   kadangi:

               (1)

               pagal Bendrųjų veiksmų 2004/570/BUSP 6 straipsnio 1 dalį Taryba įgaliojo Politinį ir saugumo komitetą (toliau – PSK) priimti atitinkamus sprendimus dėl Europos Sąjungos karinės operacijos Bosnijoje ir Hercegovinoje ES pajėgų vado skyrimo (toliau – ES pajėgų vadas);

               (2)

               2014 m. gruodžio 4 d. PSK priėmė Sprendimą BiH/22/2014 (2), kuriuo generolas majoras Johann LUIF paskirtas ES pajėgų vadu;

               (3)

               2016 m. sausio 22 d. ES operacijos vadas rekomendavo naujuoju ES pajėgų vadu skirti generolą majorą Friedrich SCHRÖTTER, kuris pakeistų generolą majorą Johann LUIF nuo 2016 m. kovo 24 d.;

               (4)

               2016 m. sausio 29 d. ES karinis komitetas pritarė šiai rekomendacijai;

               (5)

               todėl Sprendimas BiH/22/2014 turėtų būti panaikintas;

               (6)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusių Sąjungos sprendimų bei veiksmų;

               (7)

               2002 m. gruodžio 12–13 d. Kopenhagos Europos Vadovų Taryba priėmė deklaraciją, kurioje pareiškė, kad „Berlin plus“ susitarimai bus taikomi ir įgyvendinami tik tose Sąjungos valstybėse narėse, kurios taip pat yra NATO narės arba „Partnerystės taikos labui“ šalys ir kurios dėl to yra sudariusios dvišalius saugumo susitarimus su NATO,

         PRIĖMĖ ŠĮ SPRENDIMĄ:
   1 straipsnis
   Generolas majoras Friedrich SCHRÖTTER skiriamas Europos Sąjungos karinės operacijos Bosnijoje ir Hercegovinoje ES pajėgų vadu nuo 2016 m. kovo 24 d.
   2 straipsnis
   Sprendimas BiH/22/2014 panaikinamas.
   3 straipsnis
   Šis sprendimas įsigalioja 2016 m. kovo 24 d.

      Priimta Briuselyje 2016 m. vasario 23 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 252, 2004 7 28, p. 10.

      (2)  2014 m. gruodžio 4 d. Politinio ir saugumo komiteto sprendimas BiH/22/2014 dėl Europos Sąjungos karinės operacijos Bosnijoje ir Hercegovinoje ES pajėgų vado skyrimo, kuriuo panaikinamas Sprendimas BiH/19/2012 (OL L 358, 2014 12 13, p. 17).


title: 2014/411/ES: 2014 m. birželio 24 d. Tarybos sprendimas, kuriuo skiriamas Europos ekonomikos ir socialinių reikalų komiteto Belgijai atstovaujantis narys

text:
28.6.2014

               LT

               Europos Sąjungos oficialusis leidinys

               L 190/82

         TARYBOS SPRENDIMAS
   2014 m. birželio 24 d.
   kuriuo skiriamas Europos ekonomikos ir socialinių reikalų komiteto Belgijai atstovaujantis narys

      (2014/411/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Belgijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Bérengère DUPUIS kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d. Europos ekonomikos ir socialinių reikalų komiteto nariu skiriamas Alessandro GRUMELLI, Conseiller au service d'études de la Confédération des syndicats chrétiens.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. birželio 24 d.

            Tarybos vardu

            Pirmininkas

         E. VENIZELOS

      (1)  OL L 251, 2010 9 25, p. 8.


title: 2009/542/EB,Euratomas: 2009 m. liepos 8 d. Valstybių narių vyriausybių atstovų sprendimas dėl Europos Bendrijų Teisingumo Teismo teisėjo skyrimo

text:
14.7.2009

               LT

               Europos Sąjungos oficialusis leidinys

               L 181/26

      VALSTYBIŲ NARIŲ VYRIAUSYBIŲ ATSTOVŲ SPRENDIMAS

   2009 m. liepos 8 d.
   dėl Europos Bendrijų Teisingumo Teismo teisėjo skyrimo
   (2009/542/EB, Euratomas)
   EUROPOS BENDRIJŲ VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos bendrijos steigimo sutartį, ypač į jos 223 straipsnį,
   atsižvelgdami į Europos atominės energijos bendrijos steigimo sutartį, ypač į jos 139 straipsnį,
   kadangi:
   Pagal Protokolo dėl Teisingumo Teismo statuto 5 ir 7 straipsnius, atsistatydinus Peter JANN, likusiam jo kadencijos laikui, t. y. iki 2012 m. spalio 6 d., turėtų būti paskirtas Europos Bendrijų Teisingumo Teismo teisėjas,
   NUSPRENDĖ:
   1 straipsnis
   Maria BERGER skiriama Europos Bendrijų Teisingumo Teismo teisėja laikotarpiui nuo 2009 m. spalio 7 d. iki 2012 m. spalio 6 d.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2009 m. liepos 8 d.

            Pirmininkas

         C. DANIELSSON


title: 2010/752/: 2010 m. gruodžio 2 d. Tarybos sprendimas dėl Nyderlandams atstovaujančio Europos ekonomikos ir socialinių reikalų komiteto nario skyrimo

text:
7.12.2010

               LT

               Europos Sąjungos oficialusis leidinys

               L 320/7

         TARYBOS SPRENDIMAS
   2010 m. gruodžio 2 d.
   dėl Nyderlandams atstovaujančio Europos ekonomikos ir socialinių reikalų komiteto nario skyrimo
   (2010/752/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Nyderlandų Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė sprendimą 2010/570/ES, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1).

               (2)

               Pasibaigus Melanie BOUWKNEGT įgaliojimams tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Leon MEIJER, senior beleidsadviseur Europese Zaken, skiriamas Europos ekonomikos ir socialinių reikalų komiteto nariu likusiam dabartinės kadencijos laikui iki 2015 m. rugsėjo 20 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. gruodžio 2 d.

            Tarybos vardu

            Pirmininkas

         M. WATHELET

      (1)  OL L 251, 2010 9 25, p. 8.


title: 2014/839/ES, Euratomas: 2014 m. lapkričio 25 d. Komisijos sprendimas dėl informacijos apie Komisijos narių ir organizacijų ar savarankiškai dirbančių asmenų susitikimus skelbimo

text:
28.11.2014

               LT

               Europos Sąjungos oficialusis leidinys

               L 343/22

         KOMISIJOS SPRENDIMAS
   2014 m. lapkričio 25 d.
   dėl informacijos apie Komisijos narių ir organizacijų ar savarankiškai dirbančių asmenų susitikimus skelbimo

      (2014/839/ES, Euratomas)

   EUROPOS KOMISIJA,
   atsižvelgdama į Europos Sąjungos sutartį,
   atsižvelgdama į Sutartį dėl Europos Sąjungos veikimo, ypač į jos 249 straipsnį,
   atsižvelgdama į Europos atominės energijos bendrijos steigimo sutartį, ypač į jos 106a straipsnį,
   kadangi:

               (1)

               pagal Europos Sąjungos sutarties (ES sutartis) 11 straipsnio 1 ir 2 dalis institucijos atitinkamomis priemonėmis privalo suteikti piliečiams ir atstovaujamosioms asociacijoms galimybę skelbti nuomones apie visas Sąjungos veiklos sritis ir viešai jomis keistis. Taip pat reikalaujama, kad institucijos palaikytų atvirą, skaidrų ir nuolatinį dialogą su atstovaujamosiomis asociacijomis ir pilietine visuomene. Be to, pagal Protokolo Nr. 2 dėl subsidiarumo ir proporcingumo principų taikymo 2 straipsnį ir pagal ES sutarties 11 straipsnio 3 dalį Komisija, prieš teikdama teisėkūros procedūra priimamų aktų pasiūlymus, turi plačiai konsultuotis;

               (2)

               šiuo tikslu Komisijos nariai ir jų kabinetų nariai reguliariai susitinka su organizacijomis ar savarankiškai dirbančiais asmenimis, kad išsiaiškintų, su kokiais sunkumais jie susiduria, ir kad suprastų jų požiūrį į Sąjungos politiką ir teisės aktus;

               (3)

               siekiant palengvinti Europos piliečių dalyvavimą demokratiniame Sąjungos gyvenime ir užtikrinti, kad sprendimai būtų priimami kuo atviriau, kaip nustatyta ES sutarties 10 straipsnio 3 dalyje, svarbu piliečiams suteikti galimybę žinoti, kokių ryšių Komisijos nariai ir jų kabinetų nariai turi su organizacijomis ar savarankiškai dirbančiais asmenimis;

               (4)

               galimybę susipažinti su institucijų dokumentais piliečiai jau turi pagal Europos Parlamento ir Tarybos reglamentą (EB) Nr. 1049/2001 (1). Šis sprendimas nesusijęs nei su galimybe susipažinti su dokumentais, nei su Reglamento (EB) Nr. 1049/2001 taikymu;

               (5)

               Komisija, remdamasi Komisijos pirmininko 2014 m. liepos 15 d. išdėstytomis politinėmis gairėmis, įsipareigojo didinti ryšių su suinteresuotaisiais subjektas ir lobistais skaidrumą;

               (6)

               nors papildomos priemonės dėl Komisijos narių ir jų kabinetų narių dalyvavimo viešuose renginiuose nereikalingos, nes tokia informacija ir taip skelbiama viešai, informacijos apie susitikimus su organizacijomis ar savarankiškai dirbančiais asmenimis skelbimas dar labiau padidintų Komisijos veiksmų skaidrumą;

               (7)

               todėl Komisijos nariai turėtų viešai skelbti informaciją apie savo ar savo kabineto narių susitikimus su organizacijomis ar savarankiškai dirbančiais asmenimis, kuriuose aptariami su Sąjungos sprendimų priėmimu ir politikos įgyvendinimu susiję klausimai;

               (8)

               šis sprendimas netaikomas dėl įprastinių institucijų ryšių rengiamiems susitikimams su kitų Sąjungos institucijų ar organų atstovais. Šis sprendimas netaikomas susitikimams su valstybių narių valdžios institucijų atstovais, nes šios institucijos veikia siekdamos bendrojo intereso ir padeda Komisijai vykdyti užduotis pagal lojalaus bendradarbiavimo principą. Kad būtų saugomi tarptautiniai Sąjungos ryšiai, šis sprendimas netaikomas susitikimams su trečiųjų šalių valdžios institucijų ir tarptautinių organizacijų atstovais. Šis sprendimas netaikomas Sąjungos vyriausiosios įgaliotinės užsienio reikalams ir saugumo politikai ir Komisijos pirmininko pavaduotojos susitikimams, kuriuose ji dalyvauja kaip vyriausioji įgaliotinė;

               (9)

               siekiant atsižvelgti į Sutarties dėl Europos Sąjungos veikimo (SESV) 154 straipsnyje numatytą specifinį dialogo su socialiniais partneriais pobūdį, taip pat į SESV 17 straipsnio 3 dalyje numatytą specifinį dialogo su bažnyčiomis bei filosofinėmis ir nereliginėmis organizacijomis pobūdį, šis sprendimas neturėtų būti taikomas tokio pobūdžio susitikimams;

               (10)

               atsižvelgiant į specifinį politinių partijų vaidmenį, įtvirtintą ES sutarties 10 straipsnio 4 dalyje, ir į tai, kad 2014 m. balandžio 16 d. Europos Parlamento ir Europos Komisijos susitarime dėl skaidrumo registro organizacijoms ir savarankiškai dirbantiems asmenims, dalyvaujantiems formuojant ir įgyvendinant ES politiką (2), numatyta, kad minėtas registras netaikomas politinėms partijoms, šis sprendimas taip pat neturėtų būti taikomas susitikimams su politinių partijų atstovais;

               (11)

               atsižvelgiant į tai, kad tam tikrais specifiniais atvejais informacijos apie susitikimus paskelbimas gali pakenkti asmens gyvybės, neliečiamumo ar privatumo apsaugai, Sąjungos finansų, pinigų ar ekonomikos politikai, rinkų stabilumui ar neskelbtinos komercinės informacijos apsaugai, tinkamam teismo procesų, inspekcijų, tyrimų, auditų ar kitų administracinių procedūrų vykdymui arba bet kokio kito Sąjungos mastu pripažinto viešojo intereso apsaugai, tokiais atvejais minėta informacija turėtų būti neskelbiama;

               (12)

               remiantis Europos Parlamento ir Tarybos reglamento (EB) Nr. 45/2001 (3) 5 straipsnio a punktu, susitikimuose su organizacijomis ar savarankiškai dirbančiais asmenimis dalyvaujančių Komisijos narių ir jų kabinetų narių pavardės gali būti skelbiamos viešai; kiti asmenys turi būti davę aiškų sutikimą;

               (13)

               šiuo sprendimu nedaromas poveikis didesniems skaidrumo reikalavimams ar įsipareigojimams, nustatytiems Sąjungos teisės aktuose ar Sąjungos sudarytuose tarptautiniuose susitarimuose,

         PRIĖMĖ ŠĮ SPRENDIMĄ:
   1 straipsnis
   1.   Komisijos nariai, laikydamiesi šio sprendimo nuostatų, viešai skelbia informaciją apie visus savo ir savo kabineto narių susitikimus su organizacijomis ar savarankiškai dirbančiais asmenimis, kuriuose aptariami su Sąjungos politikos formavimu ir įgyvendinimu susiję klausimai.
   2.   Viešai skelbiama ši informacija: susitikimo data, vieta, Komisijos nario ir (arba) jo kabineto nario pavardė, organizacijos pavadinimas arba savarankiškai dirbančio asmens pavardė ir susitikimo dalykas.
   2 straipsnis
   Šiame sprendime vartojamų terminų apibrėžtys:
   a)   susitikimas– dvišalis susitikimas, surengtas organizacijos ar savarankiškai dirbančio asmens arba Komisijos nario ir (arba) jo kabineto nario iniciatyva siekiant aptarti su Sąjungos politikos formavimu ir įgyvendinimu susijusį klausimą. Ši sąvoka neapima susitikimų, rengiamų įgyvendinant Sutartimis ar Sąjungos aktais nustatytas administracines procedūras, patenkančias į Komisijos nario tiesioginės atsakomybės sritį, taip pat vien tik privataus ar socialinio pobūdžio arba spontaninių susitikimų;
   b)   organizacija ar savarankiškai dirbantis asmuo– bet kokio teisinio statuso organizacija ar asmuo, vykdantis (-i) veiklą, kuria siekiama tiesiogiai ar netiesiogiai daryti įtaką Sąjungos institucijų politikos formavimo ar įgyvendinimo ir sprendimų priėmimo procesams, nesvarbu, kur ta veikla vykdoma ir kokiais komunikacijos kanalais ar priemonėmis naudojamasi.
   Ši sąvoka neapima kitų Sąjungos institucijų ar organų atstovų, valstybių narių nacionalinių, regioninių ir vietos valdžios institucijų atstovų ir trečiųjų šalių ar tarptautinių organizacijų atstovų. Tačiau ji apima visas asociacijas ar tinklus, įsteigtus kolektyviai atstovauti regionams ar kitoms subnacionalinės valdžios institucijoms.
   3 straipsnis
   1.   Šis sprendimas netaikomas palaikant socialinį dialogą rengiamiems Sąjungos lygmens susitikimams su socialiniais partneriais, taip pat susitikimams, rengiamiems palaikant dialogą su bažnyčiomis, religinėmis asociacijomis ar bendruomenėmis bei filosofinėmis ir nereliginėmis organizacijomis.
   2.   Šis sprendimas netaikomas susitikimams su politinių partijų atstovais.
   4 straipsnis
   1.   1 straipsnio 2 dalyje nurodyta informacija Komisijos narių svetainėse standartine forma paskelbiama per dvi savaites po susitikimo.
   2.   Informacija gali būti neskelbiama, jei jos paskelbimas galėtų pakenkti vieno iš Reglamento (EB) Nr. 1049/2001 4 straipsnio 1, 2 ir 3 dalyse nurodytų interesų, visų pirma: asmens gyvybės, neliečiamumo ar privatumo, Sąjungos finansų, pinigų ar ekonomikos politikos, rinkų stabilumo ar neskelbtinos komercinės informacijos neatskleidimo, tinkamo teismo procesų, inspekcijų, tyrimų, auditų ir kitų administracinių procedūrų vykdymo, apsaugai arba bet kurio kito Sąjungos lygmeniu pripažinto svarbaus viešojo intereso apsaugai.
   5 straipsnis
   Susitikimuose dalyvaujančių asmenų (veikiančių organizacijų ar savarankiškai dirbančių asmenų vardu) ir Komisijos pareigūnų (išskyrus kabinetų narius) pavardės viešai neskelbiamos, nebent jie davė aiškų sutikimą.
   6 straipsnis
   Organizacijos ir savarankiškai dirbantys asmenys informuojami apie tai, kad 1 straipsnio 2 dalyje nurodyta informacija bus viešai skelbiama.
   7 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. gruodžio 1 d.

      Priimta Strasbūre 2014 m. lapkričio 25 d.

            Komisijos vardu

            Pirmininkas

         Jean-Claude JUNCKER

      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43).

      (2)  OL L 277, 2014 9 19, p. 11.

      (3)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).


title: 2007 m. gegužės 8 d. Tarybos sprendimas dėl Švietimo ir mokymo architektūros srityje patariamojo komiteto narių ir pakaitinių narių skyrimo

text:
17.5.2007

               LT

               Europos Sąjungos oficialusis leidinys

               C 111/5

      TARYBOS SPRENDIMAS

   2007 m. gegužės 8 d.
   dėl Švietimo ir mokymo architektūros srityje patariamojo komiteto narių ir pakaitinių narių skyrimo
   (2007/C 111/04)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2005 m. Stojimo aktą, ypač į jo 51 straipsnio 1 dalį,
   atsižvelgdama į 1985 m. birželio 10 d. Tarybos sprendimą 85/385/EEB, įsteigiantį Švietimo ir mokymo architektūros srityje patariamąjį komitetą (1), ypač į jo 3 ir 4 straipsnius,
   atsižvelgdama į tai, kad pagal minėto sprendimo 3 straipsnį komitetą sudaro trys ekspertai iš kiekvienos valstybės narės ir po pakaitinį narį kiekvienam iš šių ekspertų; atsižvelgdama į tai, kad pagal to paties sprendimo 4 straipsnį komiteto ekspertai ir pakaitiniai nariai skiriami trejų metų kadencijai ir nario kadencija gali baigtis anksčiau nei po trejų metų, jei jis atsistatydina, dėl jo mirties arba jį pakeičia kitas asmuo; tokiu atveju kitas asmuo paskiriamas likusiam kadencijos laikui;
   atsižvelgdama į tai, kad 2006 m. kovo 9 d. sprendimu (2) Taryba paskyrė Švietimo ir mokymo architektūros srityje patariamojo komiteto narius ir pakaitinius narius trejų metų laikotarpiui nuo sprendimo priėmimo dienos;
   atsižvelgdama į tai, kad Bulgarijai ir Rumunijai atstovaujantys ekspertai turi būti paskirti laikotarpiui iki tų valstybių įstojimo metu komitetą sudariusių narių kadencijos pabaigos ir į tai, kad šios valstybės narės pateikė kandidatūras;
   atsižvelgdama į tai, kad kitos dvi valstybės narės pateikė kandidatūras narių ir pakaitinių narių skyrimui ar pakeitimui,
   NUSPRENDĖ:
   Vienintelis straipsnis
   Nuo šio sprendimo dienos iki 2009 m. kovo 9 d. Švietimo ir mokymo architektūros srityje patariamojo komiteto nariais ir pakaitiniais nariais skiriami šie asmenys:
   A.   Profesiją praktikuojantys ekspertai

               Šalis

               Nariai

               Pakaitiniai nariai

               Bulgarija

               Petko YOVCHEV

               Boiko STOLINCHEV

               Prancūzija

               Philippe-Charles DUBOIS

               Nicole ROUX-LOUPIAC

               Rumunija

               Prof. Emil Barbu POPESCU

               Vlad GAIVORONSCHI

         B.   Universiteto arba lygiavertės mokymo įstaigos architektūros srityje ekspertai

               Šalis

               Nariai

               Pakaitiniai nariai

               Bulgarija

               Prof. dr. Vesselina Russeva TROEVA

               Prof. dr. Yordan RADEV

               Prancūzija

               Jean-Pierre BOBENRIETHER

               Jean-Michel KNOP

               Rumunija

               Prof. Stefan SCAFA UDRISTE

               Prof. Virgil ONOFREI

         C.   Valstybės narės kompetentingų institucijų ekspertai

               Šalis

               Nariai

               Pakaitiniai nariai

               Bulgarija

               Ivana RADONOVA

               Zara DOBREVA

               Prancūzija

               Laurence CASSEGRAIN

               Claudie VIATTE

               Airija

               Chris O'GRADY

               Rumunija

               Prof. Sanda Marina BADULESCU

               Oana Mihaela SALOMIA

      Priimta Briuselyje, 2007 m. gegužės 8 d.

            Tarybos vardu

            Pirmininkas

         P. STEINBRÜCK

      (1)  OL L 223, 1985 8 21, p. 26.

      (2)  OL C 68, 2006 3 21, p. 6.


title: 2016 m. lapkričio 8 d. Tarybos sprendimas (ES) 2016/1980, kuriuo skiriamas Regionų komiteto Italijos Respublikos pasiūlytas narys

text:
12.11.2016

               LT

               Europos Sąjungos oficialusis leidinys

               L 305/28

         TARYBOS SPRENDIMAS (ES) 2016/1980
   2016 m. lapkričio 8 d.
   kuriuo skiriamas Regionų komiteto Italijos Respublikos pasiūlytas narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Italijos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Alessandro PASTACCI kadencijai tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto nariu skiriamas:

               —

               Giuseppe RINALDI, Presidente della Provincia di Rieti.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. lapkričio 8 d.

            Tarybos vardu

            Pirmininkas

         P. KAŽIMÍR

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2009/793/EB,Euratomas: 2009 m. spalio 29 d. Tarybos sprendimas dėl Europos Sąjungos Tarybos generalinio sekretoriaus-vyriausiojo įgaliotinio bendrai užsienio ir saugumo politikai paskyrimo laikotarpiui nuo 2009 m. lapkričio 1 d. iki 2009 m. gruodžio 31 d.

text:
30.10.2009

               LT

               Europos Sąjungos oficialusis leidinys

               L 283/57

      TARYBOS SPRENDIMAS

   2009 m. spalio 29 d.
   dėl Europos Sąjungos Tarybos generalinio sekretoriaus-vyriausiojo įgaliotinio bendrai užsienio ir saugumo politikai paskyrimo laikotarpiui nuo 2009 m. lapkričio 1 d. iki 2009 m. gruodžio 31 d.
   (2009/793/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 207 straipsnio 2 dalį,
   atsižvelgdama į Europos atominės energijos bendrijos steigimo sutartį, ypač į jos 121 straipsnio 2 dalį,
   kadangi:

               (1)

               Europos Sąjungos Tarybos generalinio sekretoriaus-vyriausiojo įgaliotinio bendrai užsienio ir saugumo politikai Javier SOLANA MADARIAGA kadencija baigsis 2009 m. spalio 31 d. (1).

               (2)

               Tą kadenciją reikėtų pratęsti iki 2009 m. gruodžio 31 d. arba iki Lisabonos sutarties įsigaliojimo dienos, atsižvelgiant į tai, kuri iš šių datų bus pirmesnė.

               (3)

               Primenama, kad Protokolo dėl pereinamojo laikotarpio nuostatų, kuris Lisabonos sutartimi bus pridėtas prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, 6 straipsnyje nustatyta, kad Tarybos generalinio sekretoriaus, vyriausiojo įgaliotinio bendrai užsienio ir saugumo politikai kadencija baigiasi Lisabonos sutarties įsigaliojimo dieną,

         NUSPRENDĖ:
   1 straipsnis
   Javier SOLANA MADARIAGA skiriamas Europos Sąjungos Tarybos generaliniu sekretoriumi-vyriausiuoju įgaliotiniu bendrai užsienio ir saugumo politikai laikotarpiui nuo 2009 m. lapkričio 1 d. iki 2009 m. gruodžio 31 d. arba iki Lisabonos sutarties įsigaliojimo dienos, atsižvelgiant į tai, kuri iš šių datų bus pirmesnė.
   2 straipsnis
   Šį sprendimą Javier SOLANA MADARIAGA praneša Tarybos pirmininkas.
   Jis skelbiamas Europos Sąjungos oficialiajame leidinyje.

      Priimta Briuselyje 2009 m. spalio 29 d.

            Tarybos vardu

            Pirmininkas

         C. BILDT

      (1)  OL L 277, 2009 10 22, p. 19.


title: 2010 m. gegužės 5 d. Europos Parlamento sprendimas dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2008 finansinių metų biudžeto įvykdymo patvirtinimo

text:
25.9.2010

               LT

               Europos Sąjungos oficialusis leidinys

               L 252/211

         EUROPOS PARLAMENTO SPRENDIMAS
   2010 m. gegužės 5 d.
   dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2008 finansinių metų biudžeto įvykdymo patvirtinimo
   (2010/548/ES)
   EUROPOS PARLAMENTAS,
   atsižvelgdamas į Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2008 finansinių metų metinių finansinių ataskaitų su Agentūros atsakymais (1),
   atsižvelgdamas į Tarybos 2010 m. vasario 16 d. rekomendaciją (5827/2010 – C7-0061/2010),
   atsižvelgdamas į EB sutarties 276 straipsnį ir Sutarties dėl ES veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2004 m. spalio 26 d. Tarybos reglamentą (EB) Nr. 2007/2004, įsteigiantį Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (3), ypač į jo 30 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0085/2010),

               1.

               suteikia patvirtinimą Europos operatyvaus bendradarbiavimo prie Europos Sąjungos valstybių narių išorės sienų valdymo agentūros vykdomajam direktoriui, kad Agentūros 2008 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos operatyvaus bendradarbiavimo prie Europos Sąjungos valstybių narių išorės sienų valdymo agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 304, 2009 12 15, p. 38.

      (2)  OL L 248, 2002 9 16, p. 1.

      (3)  OL L 349, 2004 11 25, p. 1.

      (4)  OL L 357, 2002 12 31, p. 72.
    ---documentbreak---

               25.9.2010

               LT

               Europos Sąjungos oficialusis leidinys

               L 252/213

         EUROPOS PARLAMENTO REZOLIUCIJA
   2010 m. gegužės 5 d.
   su pastabomis, sudarančiomis neatskiriamą sprendimo dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros (FRONTEX) 2008 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2008 finansinių metų metinių finansinių ataskaitų su Agentūros atsakymais (1),
   atsižvelgdamas į Tarybos 2010 m. vasario 16 d. rekomendaciją (5827/2010 – C7-0061/2010),
   atsižvelgdamas į EB sutarties 276 straipsnį ir Sutarties dėl ES veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2004 m. spalio 26 d. Tarybos reglamentą (EB) Nr. 2007/2004, įsteigiantį Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (3), ypač į jo 30 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0085/2010),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2008 finansinių metų metinės ataskaitos yra patikimos ir vykdytos finansinės operacijos yra teisėtos ir tvarkingos;

               B.

               kadangi Parlamentas 2009 m. balandžio 23 d. priėmė sprendimą dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros vykdomajam direktoriui suteikiamo patvirtinimo, kad agentūros 2007 finansinių metų biudžetas įvykdytas (5) ir savo prie biudžeto įvykdymo patvirtinimo pridėtoje rezoliucijoje, inter alia:

                           —

                           išreiškė apgailestavimą, kad Audito Rūmai savo 2007 m. metinėje ataskaitoje nustatė keletą trūkumų, kuriuos jie pabrėžė jau 2006 m. metinėje ataskaitoje, visų pirma didelę perkeltų ir panaikintų asignavimų dalį (beveik 70 % asignavimų, turimų 2007 m., nebuvo panaudota),

                           —

                           nurodė, kad Agentūros 2007 m. biudžetas (42 100 000 EUR) daugiau negu du kartus didesnis už 2006 m. biudžetą (19 200 000 EUR),

                           —

                           paragino Agentūrą gerinti finansų valdymą, ypač atsižvelgiant į biudžeto didinimą 2007 ir 2008 finansiniais metais,

               C.

               kadangi 2008 m. buvo tretieji Agentūros veiklos metai,

               1.

               su džiaugsmu pažymi, kad Audito Rūmai galėjo gauti pagrįstą patvirtinimą, jog 2008 m. gruodžio 31 d. pasibaigusių finansinių metų Agentūros metinės finansinės ataskaitos visais reikšmingais aspektais patikimos ir visos atliktos finansinės operacijos yra teisėtos ir tvarkingos;

               2.

               pažymi, kad per pastaruosius trejus metus Agentūros biudžetas labai išaugo; atkreipia dėmesį į tai, kad 2008 finansiniais metais biudžetas padidėjo 29 000 000 EUR, t. y. beveik 69 % lyginant su praėjusių metų biudžetu, ir kad 2007 m. (42 100 000 EUR) biudžetas jau buvo daugiau negu du kartus didesnis lyginant su 2006 m. (19 200 000 EUR);

      Nuo 2006 finansinių metų pasikartojančios problemos

               3.

               išreiškia susirūpinimą tuo, kad Audito Rūmai nustatė daug trūkumų, kuriuos jie pabrėžė jau 2006 m. ir 2007 m. metinėse ataskaitose; visų pirma apgailestauja dėl to, kad:

                           —

                           buvo didelė perkeltų arba panaikintų asignavimų dalis (49 % 2008 m. turimų asignavimų nebuvo panaudota šiais finansiniais metais, beveik 69 % – 2007 m. ir 55 % – 2006 m.),

                           —

                           teisiniai įsipareigojimai buvo prisiimti nepatvirtinus atitinkamų biudžetinių įsipareigojimų,

                           —

                           Audito Rūmų nuomone, įdarbinimo procedūros neatitinka taisyklių, ypač atsižvelgiant į skaidrumą ir nediskriminacinį taikomų procedūrų pobūdį;

               4.

               atkreipia dėmesį į tai, kad 30 300 000 EUR finansinių metų asignavimų turėjo būti perkelta ir kad 13 000 000 EUR turimų asignavimų turėjo būti panaikinta; taip pat pabrėžia, kad iš 26 800 000 EUR perkeltų asignavimų veiklos išlaidų srityje (III antraštinė dalis) 850 000 EUR suma buvo susijusi su pasibaigusiomis operacijomis ir turėjo būti panaikinta; atsižvelgdamas į tai vis dėlto atkreipia dėmesį į Agentūros atsakymą, ji teigia, kad pakoregavo galutines metines finansinės apskaitos ataskaitas ir užtikrino, kad taip pat imsis papildomų priemonių siekdama sustiprinti įsipareigojimų kontrolę;

               5.

               vis dėlto pabrėžia, kad didelė perkeltų arba panaikintų asignavimų dalis reiškia, kad Agentūra nesugeba valdyti didelio biudžeto padidėjimo; kelia klausimą, nors Agentūra padarė didelę pažangą, susijusią su asignavimų panaudojimu 2009 m., ar nebūtų atsakingiau, jei biudžeto valdymo institucijos ateityje priimdamos sprendimus dėl Agentūros biudžeto didinimo būtų atidesnės ir atsižvelgtų į tai, kiek laiko reikia norint pradėti vykdyti naują veiklą; taigi ragina Agentūrą jam pateikti išsamesnę informaciją apie būsimų įsipareigojimų įvykdomumą;

               6.

               taip pat mano, kad būtina, jog Agentūra įdiegtų:

                           —

                           veiksmingą sutartyse apibrėžtų terminų planavimo ir laikymosi kontrolės sistemą,

                           —

                           su veikla susijusios rizikos įvertinimo procedūrą, kuria remiantis atitinkamai būtų galima atidžiai stebėti veiklą,

                           —

                           diferencijuotų asignavimų dotacijoms sistemą sudarydama biudžetus ateityje, kad kitais finansiniais metais būtų išvengta panaikinimų,

               7.

               išreiškia susirūpinimą, kad Audito Rūmų pastabose Agentūra kritikuojama dėl to, kad daugiau negu 17 000 000 EUR buvo išmokėta remiantis vienašališkais sprendimais dėl dotacijų, kuriuos patvirtino tik Agentūra, tačiau agentūroms galiojančiose taisyklėse ši priemonės rūšis nenumatyta; be to, išreiškia susirūpinimą tuo, jog Audito Rūmai nustatė, kad Agentūra dažnai patvirtindavo sprendimus jau pradėjus vykdyti arba net baigus vykdyti veiklą; vis dėlto atkreipia dėmesį į Agentūros atsakymą, ji užtikrina, kad nauji bendrieji susitarimai buvo pasirašyti su visomis sienų apsaugos tarnybomis, kurios dalyvaus bendrose Agentūros koordinuojamose operacijose;

               8.

               išreiškia susirūpinimą tuo, kad Audito Rūmai vėl nustatė, kad teisiniai įsipareigojimai buvo prisiimti nepatvirtinus atitinkamų biudžetinių įsipareigojimų; be to, pažymi, kad iki 2008 finansinių metų pabaigos išimčių registre buvo užregistruoti 49 ex post įsipareigojimai (jų bendra vertė sudarė daugiau negu 1 000 000 EUR); taip pat pabrėžia, kad nors Agentūra užtikrino, kad 2009 m. gegužės mėn. išimčių lyginant su tuo pačiu ankstesnių metų laikotarpiu jau sumažėjo 50 %, vis dėlto daug išimčių reiškia, kad Agentūros įsipareigojimų sistemoje tai yra nuolatinė problema; todėl ragina Agentūrą veiksmingiau stengtis visiškai išspręsti šią problemą;

               9.

               džiaugiasi, kad Agentūra pradėjo įgyvendinti iždo valdymo politiką;

               10.

               atkreipia dėmesį į tai, kad 2008 m. Agentūros įplaukos iš palūkanų sudarė 474 116,65 EUR; atsižvelgdamas į metinę finansinę ataskaitą ir į palūkanų dydį, daro išvadą, kad Agentūra nuolat turi didelį grynųjų pinigų kiekį; pažymi, kad 2008 m. gruodžio 31 d. Agentūros grynieji pinigai sudarė 28 604 623,67 EUR; prašo Komisijos, vadovaujantis Reglamento (EB, Euratomas) Nr. 2343/2002 15 straipsnio 5 dalimi, išnagrinėti galimybes, kaip galima padėti užtikrinti, jog grynieji pinigai būtų valdomi visiškai atsižvelgiant į poreikius, ir kaip reikėtų keisti metodą, kad Agentūros kasoje nuolat būtų kuo mažiau grynųjų pinigų;

               11.

               ragina Agentūrą visapusiškai vykdyti savo funkcijas ir toliau tobulinti finansų valdymą, ypač atsižvelgiant į didesnį jos 2009 ir 2010 m. biudžetą;

      Žmogiškieji ištekliai

               12.

               su nerimu pastebi, kad Audito Rūmai vėl nustatė, jog įdarbinimo procedūros neatitinka taisyklių ir neužtikrintas jų skaidrumas ir kandidatų nediskriminavimas;

      Veikimas

               13.

               pažymi, kad Agentūros valdančioji taryba 2009 m. birželio mėn. priėmė daugiametį 2010–2013 m. planą, nepaisant to, kad tai nenumatyta pagrindiniame Agentūros reglamente; pabrėžia šio daugiamečio plano svarbą tam, kad Agentūra galėtų geriau planuoti savo veiklą ir įvertinti riziką; vis dėlto ragina Agentūrą skubiai nustatyti aiškią savo darbo programos ir finansinių prognozių sąsają;

               14.

               ragina direktorių Valdančiajai tarybai pateikti duomenis, susijusius su operacijų poveikiu;

               15.

               ragina Agentūrą lentelėje, kuri turi būti pridėta prie kitos Audito Rūmų ataskaitos, pateikti operacijų, atliktų metais, kuriems turi būti suteikiamas biudžeto įvykdymo patvirtinimas, palyginimą su ankstesnių metų operacijomis siekiant biudžeto įvykdymą tvirtinančiai institucijai suteikti galimybę palyginti Agentūros vienų metų veiklą su kitų metų veikla ir geriau įvertinti jos veiklą;

               16.

               pažymi, kad per ateinančius kelerius metus Agentūros biudžeto įvykdymo patvirtinimas turėtų būti ir toliau grindžiamas Agentūros metų darbo įvertinimu.

      Skaidrumas

               17.

               pažymi, kad Agentūra savo interneto svetainėje nepaskelbė informacijos apie savo valdymo organus; todėl siekiant didesnio skaidrumo rekomenduoja Agentūros interneto svetainėje paskelbti Valdančiosios tarybos narių sąrašą nurodant išsamius visų Valdančiosios tarybos narių kontaktinius duomenis;

      Bendradarbiavimas su valstybėmis narėmis

               18.

               pažymi, kad biudžeto panaudojimas ir įgyvendinimas iš dalies priklauso nuo valstybių narių dalyvavimo; taigi ragina Agentūrą stiprinti dialogą su valstybėmis narėmis, kad jų dalyvavimas būtų aktyvesnis;

               19.

               ragina Agentūrą gerinti finansų valdymą, susijusį su valstybių narių patirtų išlaidų kompensavimu, su valstybėmis narėmis nustatyti problemos priežastis, kad bendradarbiaujant su jomis būtų surasti tinkami sprendimai;

      Vidaus auditas

               20.

               pripažįsta, kad iš 23 rekomendacijų, pateiktų po pradinio audito, kurį 2007 m. atliko Vidaus audito tarnyba (VAT), 4 buvo tinkamai ir veiksmingai įgyvendintos, 15 yra įgyvendinamos, o 4 dar nepradėtos įgyvendinti; pabrėžia, kad rekomendacijos, kurios laikomos labai svarbiomis, susijusios su pareigybių aprašymo užbaigimu ir darbuotojų tikslų nustatymu, saugumo stiprinimu, korespondencijos registravimo gerinimu, dotacijų valdymo proceso stiprinimu ir atitikties finansiniam reglamentui užtikrinimu;

               21.

               džiaugiasi, kad Agentūra 2008 m. pabaigoje įdarbino vidaus kontrolės koordinatorių (už kokybę atsakingą vadovą); pabrėžia, kad ši nauja pareigybė padės Agentūrai užtikrinti labiau struktūruotą, disciplinuotą ir nuoseklesnį požiūrį į VAT rekomendacijų įgyvendinimą;

               22.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2010 m. gegužės 5 d. rezoliucijoje (6) dėl ES agentūrų veiklos, finansų valdymo ir kontrolės.

      (1)  OL C 304, 2009 12 15, p. 38.

      (2)  OL L 248, 2002 9 16, p. 1.

      (3)  OL L 349, 2004 11 25, p. 1.

      (4)  OL L 357, 2002 12 31, p. 72.

      (5)  OL L 255, 2009 9 26, p. 126.

      (6)  Priimti tekstai, P7_TA(2010)0139 (žr. šio Oficialiojo leidinio p. 241).


title: 2007/650/EB: 2007 m. spalio 1 d. Tarybos sprendimas dėl Austrijai atstovaujančio Regionų komiteto nario skyrimo

text:
9.10.2007

               LT

               Europos Sąjungos oficialusis leidinys

               L 262/28

      TARYBOS SPRENDIMAS

   2007 m. spalio 1 d.
   dėl Austrijai atstovaujančio Regionų komiteto nario skyrimo
   (2007/650/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Austrijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB (1) dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d.

               (2)

               Pasibaigus Sepp RIEDER mandatui tapo laisva Regionų komiteto nario vieta,

         NUSPRENDĖ:
   1 straipsnis
   Renate BRAUNER, Vizebürgermeisterin der Stadt Wien und stellvertretende Landeshauptfrau, skiriama vietoje Sepp RIEDER Regionų komiteto nare likusiam kadencijos laikui iki 2010 m. sausio 25 d.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge, 2007 m. spalio 1 d.

            Tarybos vardu

            Pirmininkas

         M. LINO

      (1)  OL L 56, 2006 2 25, p. 75.


title: 2011 m. birželio 15 d. Sąjungos vyriausiojo įgaliotinio užsienio reikalams ir saugumo politikai sprendimas dėl Europos išorės veiksmų tarnybos saugumo taisyklių

text:
15.10.2011

               LT

               Europos Sąjungos oficialusis leidinys

               C 304/7

         Sąjungos vyriausiojo įgaliotinio užsienio reikalams ir saugumo politikai sprendimas
   2011 m. birželio 15 d.
   dėl Europos išorės veiksmų tarnybos saugumo taisyklių
   2011/C 304/05
   VYRIAUSIASIS ĮGALIOTINIS,
   atsižvelgdamas į Tarybos sprendimą 2010/427/ES, kuriuo nustatoma Europos išorės veiksmų tarnybos (EIVT) struktūra ir veikimas, ypač į jo 10 straipsnį,
   atsižvelgdamas į komiteto, nurodyto pirmiau paminėto Tarybos sprendimo 10 straipsnio 1 dalyje, nuomonę,
   kadangi:

               (1)

               EIVT, kaip funkciniu požiūriu savarankiška Europos Sąjungos įstaiga, turėtų turėti saugumo taisykles, kaip numatyta Tarybos sprendimo 2010/427/ES 10 straipsnio 1 dalyje;

               (2)

               vyriausiasis įgaliotinis turėtų nuspręsti dėl EIVT saugumo taisyklių, kurios apimtų visus saugumo aspektus, kad EIVT veiksmingai valdytų riziką, kylančią jos personalui, materialiajam turtui bei informacijai, ir kad su šiuo aspektu susijusias savo funkcijas vykdytų rūpestingai ir atsakingai;

               (3)

               EIVT saugumo taisyklės turėtų padėti užtikrinti labiau suderintą visapusišką bendrą sistemą Europos Sąjungos viduje, kad būtų apsaugota įslaptinta informacija, remiantis Tarybos saugumo taisyklėmis ir Komisijos saugumo nuostatomis;

               (4)

               visų pirma, EIVT personalui, materialiajam turtui bei informacijai turėtų būti užtikrintas pagal Tarybos, Europos Komisijos, valstybių narių ir prireikus tarptautinių organizacijų geriausią praktiką nustatytas apsaugos lygis;

               (5)

               EIVT taikomi įslaptintos informacijos apsaugos pagrindiniai principai ir minimalūs standartai turėtų atitikti taikomus Taryboje ir Europos Komisijoje;

               (6)

               reikia nustatyti EIVT saugumo organizavimą ir paskirstyti saugumo užduotis EIVT struktūrose;

               (7)

               vyriausiasis įgaliotinis turėtų imtis visų reikiamų priemonių, kad įgyvendintų šias taisykles, padedamas valstybių narių, Tarybos Generalinio sekretoriato ir Europos Komisijos;

               (8)

               vyriausiasis įgaliotinis prireikus turėtų tinkamai atsižvelgti į reikiamą valstybių narių, Tarybos Generalinio sekretoriato ir Europos Komisijos patirtį, įskaitant nustatydamas tinkamą saugumo struktūrą,

         PRIĖMĖ ŠĮ SPRENDIMĄ:
   1 straipsnis
   Tikslas ir taikymo sritis
   1.   Šiuo sprendimu nustatomos Europos išorės veiksmų tarnybos saugos ir saugumo taisyklės (toliau – EIVT saugumo taisyklės). Juo nustatoma bendra reguliavimo sistema, skirta veiksmingai valdyti riziką, kylančią personalui, materialiajam turtui bei informacijai, ir su šiuo aspektu susijusias funkcijas vykdyti rūpestingai ir atsakingai.
   2.   EIVT saugumo taisyklės taikomos visam EIVT personalui (t. y. pareigūnams ir kitiems tarnautojams, deleguotiems nacionaliniams ekspertams ir vietos darbuotojams) ir visam Sąjungos delegacijų personalui, nepaisant jų administracinio statuso ar kilmės (toliau – personalas).
   3.   Vyriausiasis įgaliotinis imasi visų reikiamų priemonių, kad įgyvendintų šias taisykles EIVT ir sukurtų reikiamus visus saugumo aspektus apimančius pajėgumus, padedamas atitinkamų valstybių narių tarnybų, Tarybos Generalinio sekretoriato ir Komisijos.
   4.   Įsigaliojus šiam sprendimui prireikus gali būti taikoma pereinamojo laikotarpio tvarka, sudarant susitarimus dėl paslaugų lygio su atitinkamomis Tarybos Generalinio sekretoriato tarnybomis ir Komisija.
   5.   Vyriausiasis įgaliotinis šias saugumo taisykles reguliariai peržiūri. Jis užtikrina visapusišką šio sprendimo taikymo nuoseklumą.
   6.   Prireikus vyriausiasis įgaliotinis, rekomendavus 9 straipsnio 6 dalyje nurodytam komitetui, patvirtina saugumo politiką, kuria nustatomos šio sprendimo įgyvendinimo priemonės. Tas komitetas gali nuspręsti nustatyti savo lygmens saugumo gaires, kad papildytų ar paremtų šį sprendimą.
   7.   Įgyvendindamas 6 dalį, komitetas visapusiškai atsižvelgia į galiojančią Tarybos ir Europos Komisijos saugumo politiką ir gaires, kad išlaikytų atitinkamų EIVT, Tarybos ir Komisijos saugumo priemonių nuoseklumą.
   2 straipsnis
   Saugumo rizikos valdymas
   1.   Kad nustatytų savo apsaugos poreikius, EIVT taiko visapusišką saugumo rizikos vertinimo metodiką, konsultuodamasi su Tarybos Generalinio sekretoriato Saugumo tarnyba ir Europos Komisijos Saugumo direktoratu. Taikant tokią metodiką EIVT, konsultuojamasi su 9 straipsnio 6 dalyje nurodytu komitetu.
   2.   Personalui, materialiajam turtui bei informacijai kylančios rizikos valdymas yra procesas. Šiuo procesu siekiama nustatyti žinomas grėsmes saugumui, apibrėžti saugumo priemones, kuriomis tokia rizika sumažinama iki priimtino lygio, ir taikyti priemones laikantis nuodugnios apsaugos sąvokos. Reguliariai atliekamas tokių priemonių veiksmingumo vertinimas.
   3.   Šiame sprendime nustatytos funkcijos, pareigos ir užduotys neturi įtakos kiekvieno EIVT darbuotojo pareigai vadovautis sveiku protu bei sveika nuovoka rūpinantis savo sauga ir saugumu, taip pat reikalavimui, kad jie laikytųsi visų saugumo taisyklių, normų, procedūrų ir instrukcijų.
   4.   EIVT imasi visų tinkamų priemonių, kad užtikrintų personalo, materialiojo turto bei informacijos saugą ir saugumą ir užkirstų kelią numatomai žalai jiems, kaip nustatyta 1 straipsnio 3 dalyje.
   5.   EIVT taikomos saugumo priemonės, skirtos įslaptintai informacijai apsaugoti per visą jos gyvavimo ciklą, atitinka jos slaptumo žymos laipsnį, informacijos ar medžiagos formą ir kiekį, patalpų, kuriose laikoma įslaptinta informacija, vietos ir konstrukcijos reikalavimus ir grėsmę, be kita ko, kylančią dėl vietos lygiu įvertintos piktavališkos veiklos ir (arba) nusikalstamos veikos, įskaitant šnipinėjimą, sabotažą ir terorizmą.
   3 straipsnis
   Informacijos apsauga
   1.   Vyriausiasis įgaliotinis, pasikonsultavęs su Tarybos sprendimo 2010/427/ES, kuriuo nustatoma Europos išorės veiksmų tarnybos (EIVT) struktūra ir veikimas, 10 straipsnio 1 dalyje nurodytu komitetu, nusprendžia dėl įslaptintos informacijos apsaugos taisyklių, atitinkančių taisykles, nustatytas Tarybos sprendime 2011/292/ES dėl ES įslaptintos informacijos (toliau – ESĮI) apsaugai užtikrinti skirtų saugumo taisyklių (1). Kol šios taisyklės nepriimtos, EIVT mutatis mutandis taiko pirmiau nurodytas Tarybos saugumo taisykles. Vyriausiasis įgaliotinis imasi visų reikiamų priemonių, kad įgyvendintų tas taisykles EIVT pagal 1 straipsnio 3 dalį.
   2.   Valstybėms narėms nacionaline slaptumo žyma pažymėtą įslaptintą informaciją įtraukus į EIVT struktūras ar tinklus, EIVT tą informaciją saugo laikydamasi reikalavimų, taikomų lygiaverčio slaptumo žymos laipsnio ESĮI pagal 3 straipsnio 1 dalyje nurodytas taisykles.
   3.   Kalbant apie neskelbtinos neįslaptintos informacijos apsaugą, EIVT taikomos saugumo priemonės atitinka jos neskelbtinumo lygį ir (arba) poveikį ES interesams, jeigu ji būtų neteisėtai atskleista.
   4 straipsnis
   Fizinis saugumas
   1.   Tinkamos fizinės saugumo priemonės, įskaitant patekimo kontrolės tvarką, taikomos visose patalpose, pastatuose, kabinetuose, salėse ir kitose EIVT zonose, taip pat zonose, kuriose įrengtos ryšių ir informacinės sistemos, kuriose tvarkoma įslaptinta informacija. Į tokias priemones atsižvelgiama projektuojant ir planuojant pastatus.
   2.   Prireikus nustatomos personalo ir nuo jo priklausomų asmenų apsaugai skirtos fizinės saugumo priemonės.
   3.   1 ir 2 dalyse nurodytos priemonės atitinka įvertintą riziką personalui ir lankytojams, materialiajam turtui bei informacijai.
   4.   Zonos EIVT viduje, kur laikoma CONFIDENTIEL UE/EU CONFIDENTIAL arba aukštesnio laipsnio slaptumo žyma pažymėta arba tokią žymą atitinkanti informacija, įrengiamos kaip saugumo zonos pagal 3 straipsnio 1 dalyje nurodytas taisykles ir jas patvirtina kompetentinga EIVT vidaus saugumo institucija.
   5 straipsnis
   Personalo patikimumo patikrinimas
   1.   Prieiga prie įslaptintos informacijos ir personalo patikimumo patikrinimo procedūros nustatomos pagal reikalavimus, nustatytus 3 straipsnio 1 dalyje nurodytose taisyklėse.
   2.   Atitinkamu lygiu patikrinamas visų personalo narių, kuriems dėl jų pareigų gali reikėti susipažinti su CONFIDENTIEL UE/EU CONFIDENTIAL arba aukštesnio laipsnio slaptumo žyma pažymėta arba tokią žymą atitinkančia informacija, patikimumas, prieš jiems leidžiant susipažinti su tokia įslaptinta informacija. Tačiau vietos darbuotojams galimybė susipažinti su ESĮI nesuteikiama, išskyrus tuos atvejus, kai tai atitinka sąlygas, nustatytas 3 straipsnio 1 dalyje nurodytose taisyklėse.
   3.   EIVT personalo patikimumo patikrinimo procedūros nustatomos 3 straipsnio 1 dalyje nurodytose taisyklėse. Šiomis procedūromis suteikiamas saugumo užtikrinimo lygis, atitinkantis lygį, nustatytą Europos Komisijos ir Tarybos Generalinio sekretoriato procedūromis.
   6 straipsnis
   Ryšių ir informacinių sistemų saugumas
   1.   EIVT saugo informaciją, tvarkomą ryšių ir informacinėse sistemose (toliau – RIS), nuo grėsmių konfidencialumui, vientisumui, prieinamumui, autentiškumui ir atsakomybės už veiksmus prisiėmimui.
   2.   Visos RIS, kuriose tvarkoma įslaptinta informacija, turi būti akredituotos. EIVT naudoja saugumo akreditavimo valdymo sistemą konsultuodamasi su Tarybos Generaliniu sekretoriatu ir Europos Komisija.
   3.   Tais atvejais, kai ESĮI apsauga suteikiama šifravimo priemonėmis, jas patvirtina EIVT Kriptografijos patvirtinimo institucija rekomendavus Tarybos sprendimo 2010/427/ES, kuriuo nustatoma EIVT struktūra ir veikimas, 10 straipsnio 1 dalyje nurodytam komitetui ir laikantis Tarybos sprendimo 2011/292/ES dėl ES įslaptintos informacijos apsaugai užtikrinti skirtų saugumo taisyklių 10 straipsnio.
   4.   Vyriausiasis įgaliotinis, kiek tai būtina, pagal 3 straipsnio 1 dalį nustato šias informacijos saugumo užtikrinimo funkcijas:

               a)

               Informacijos saugumo užtikrinimo institucija;

               b)

               TEMPEST institucija;

               c)

               Kriptografijos patvirtinimo institucija;

               d)

               Kriptografijos platinimo institucija.

         5.   Vyriausiasis įgaliotinis pagal 3 straipsnio 1 dalį nustato šias kiekvienos sistemos funkcijas:

               a)

               Saugumo akreditavimo institucija;

               b)

               Informacijos saugumo užtikrinimo operacinė institucija.

         7 straipsnis
   Saugumo supratimas ir mokymai
   1.   Vyriausiasis įgaliotinis užtikrina, kad EIVT būtų sukurtos ir įgyvendintos tinkamos saugumo supratimo bei mokymų programos ir kad personalas ir prireikus nuo jo priklausomi asmenys gautų reikiamą informaciją bei mokymus, atitinkančius riziką jų gyvenamojoje vietoje.
   2.   Personalas, prieš jam suteikiant leidimą susipažinti su įslaptinta informacija, o vėliau – reguliariai, informuojamas apie pareigą saugoti ESĮI pagal 3 straipsnio 1 dalyje nurodytas taisykles ir tą pareigą patvirtina.
   8 straipsnis
   Įslaptintos informacijos saugumo pažeidimai ir neteisėtas atskleidimas
   1.   Apie bet kokį saugumo pažeidimą arba įtariamą saugumo pažeidimą nedelsiant pranešama EIVT Saugumo direktoratui, kuris prireikus informuoja atitinkamas Komisijos, Tarybos Generalinio sekretoriato ar valstybių narių institucijas.
   2.   Jeigu žinoma arba yra pagrįstų priežasčių įtarti, kad įslaptinta informacija neteisėtai atskleista arba prarasta, EIVT Saugumo direktoratas prireikus informuoja Europos Komisijos Saugumo direktoratą, Tarybos Generalinį sekretoriatą ar valstybę narę ir imasi visų reikiamų priemonių pagal 3 straipsnio 1 dalyje nurodytas taisykles.
   3.   Bet kuriam personalo nariui, pažeidusiam šiame sprendime nustatytas saugumo taisykles, gali būti taikomos drausminės priemonės vadovaujantis taikomomis taisyklėmis ir normomis. Bet kuriam asmeniui, neteisėtai atskleidusiam ar praradusiam įslaptintą informaciją, taikomos drausminės ir (arba) teisinės priemonės vadovaujantis taikomais įstatymais, taisyklėmis ir normomis.
   9 straipsnis
   Saugumo organizavimas EIVT
   1.   Vyriausiasis įgaliotinis vykdo EIVT saugumo institucijos funkcijas. Vykdydamas tas funkcijas jis visų pirma užtikrina, kad:

               a)

               saugumo priemonės prireikus būtų koordinuojamos su valstybių narių kompetentingomis institucijomis, Tarybos Generaliniu sekretoriatu ir Europos Komisija, taip pat prireikus su trečiosiomis šalimis ar tarptautinėmis organizacijomis visais EIVT veiklai svarbiais klausimais, įskaitant dėl grėsmių personalo, materialiojo turto bei informacijos saugumui pobūdžio ir apsaugos nuo jų priemonių;

               b)

               būtų visapusiškai atsižvelgiama į visų EIVT veiklos sričių saugumo aspektus;

               c)

               EIVT personalui būtų išduoti ES asmens patikimumo pažymėjimai pagal 5 straipsnio 2 dalį, prieš jiems suteikiant leidimą susipažinti su CONFIDENTIEL UE/EU CONFIDENTIAL arba aukštesnio laipsnio slaptumo žyma pažymėta arba tokią žymą atitinkančia informacija;

               d)

               saugumo tikslais EIVT būtų sukurta registro sistema, kuria užtikrinama, kad įslaptinta informacija būtų tvarkoma laikantis 3 straipsnio 1 dalyje nurodytų taisyklių ir kad būtų saugomi įrašai apie visus atvejus, kai EIVT suteikė įslaptintos informacijos trečiosioms šalims ir tarptautinėms organizacijoms ir kai gavo tokios informacijos iš trečiųjų šalių ar tarptautinių organizacijų;

               e)

               kad būtų vykdomi 11 straipsnyje nurodyti saugumo patikrinimai;

               f)

               kad būtų atliekami tyrimai dėl bet kokio faktinio ar įtariamo saugumo pažeidimo, įskaitant įslaptintos informacijos, kurią saugo EIVT arba kuri iš jos kilusi, neteisėto atskleidimo arba praradimo atvejus, ir kad atitinkamų saugumo institucijų būtų prašoma padėti atlikti tokius tyrimus;

               g)

               būtų sukurti tinkami incidentų ir pasekmių valdymo planai bei mechanizmai, siekiant laiku ir veiksmingai sureaguoti į saugumo incidentus;

               h)

               būtų imtasi reikiamų priemonių, jeigu personalas nesilaikytų šio sprendimo.

         2.   Vyriausiasis įgaliotinis prireikus gali sudaryti administracinius susitarimus su trečiosiomis šalimis ar tarptautinėmis organizacijomis, ypač kiek tai susiję su keitimusi įslaptinta informacija, nepažeisdamas Sutarties dėl Europos Sąjungos veikimo 218 straipsnio 3 dalies. Prieš juos sudarant konsultuojamasi su 9 straipsnio 6 dalyje nurodytu komitetu.
   3.   Vykdomasis generalinis sekretorius užtikrina, kad būtų nustatytos tinkamos fizinės ir organizacinės priemonės, kuriomis užtikrinamas personalo ir lankytojų, materialiojo turto ir informacijos visose EIVT patalpose saugumas ir sauga. Šią užduotį vykdyti vykdomajam generaliniam direktoriui padeda generalinis administracijos direktorius ir EIVT Saugumo direktoratas.
   4.   EIVT Saugumo direktoratas yra atsakingas už visus EIVT saugumo aspektus ir vykdo vyriausiojo įgaliotinio nurodymus ir prireikus teikia jam ataskaitas, atsižvelgdamas į savo įgaliojimus. Pagal Tarybos sprendimo 2010/427/ES, kuriuo nustatoma EIVT struktūra ir veikimas, 10 straipsnio 3 dalį Saugumo direktoratui padeda kompetentingos valstybių narių tarnybos.
   5.   Kiekvienos Sąjungos delegacijos vadovas yra atsakingas už visų priemonių, susijusių su delegacijos saugumu, įgyvendinimą ir rūpinasi delegacijos personalo ir lankytojų, materialiojo turto bei informacijos saugumu ir sauga. Šias užduotis vykdyti jam padeda EIVT Saugumo direktoratas, delegacijos personalas, vykdantis paskirtas užduotis ir funkcijas, ir reikiamose vietose paskirtas saugumo personalas.
   6.   Įsteigiamas Saugumo komitetas. Vyriausiasis įgaliotinis konsultuojasi su Saugumo komitetu, kuris nagrinėja ir vertina visus saugumo klausimus, kuriems taikomas šis sprendimas, ir prireikus teikia rekomendacijas. Saugumo komitetą sudaro atitinkami saugumo ekspertai, atstovaujantys kiekvienai valstybei narei, Tarybos Generaliniam sekretoriatui ir Europos Komisijos Saugumo direktoratui. Jam pirmininkauja vyriausiasis įgaliotinis arba paskirtas atstovas ir jo posėdžiai rengiami pagal vyriausiojo įgaliotinio nurodymus arba bet kurio iš jo narių prašymu. Saugumo komitetas savo veiklą organizuoja taip, kad galėtų teikti rekomendacijas bet kuriuo konkrečių saugumo sričių klausimu, priklausančiu šio sprendimo taikymo sričiai.
   7.   EIVT Saugumo direktorato vadovas reguliariai ir bet kada prireikus susitinka su Tarybos Generalinio sekretoriato saugumo direktoriumi ir Europos Komisijos Saugumo direktorato direktoriumi pasitarti dėl bendro intereso sričių klausimų.
   10 straipsnis
   BSGP misijų saugumas ir ES specialusis įgaliotinis
   Kiekvieno misijos vadovo ar ES specialiojo įgaliotinio (ESSĮ) atsakomybė misijos ar grupės saugumo atžvilgiu nustatyta Tarybos sprendime dėl misijos įsteigimo ar ESSĮ paskyrimo. EIVT Saugumo direktoratas gali padėti kiekvienam misijos vadovui ar ESSĮ užtikrinti, kad būtų tinkamai įgyvendinama Tarybos patvirtinta politika dėl personalo, dislokuoto už ES ribų vykdyti veiksmus pagal Europos Sąjungos sutarties V antraštinės dalies 2 skyrių, saugumo. Šiuo tikslu sukuriami reikiami ryšių palaikymo mechanizmai.
   11 straipsnis
   Saugumo tikrinimai
   1.   Vyriausiasis įgaliotinis užtikrina, kad būtų vykdomi saugumo tikrinimai, kad būtų patikrinta atitiktis personalo, materialiojo turto ir informacijos apsaugos užtikrinimo saugumo taisyklėms ir normoms EIVT viduje ir misijose, įsteigtose pagal ESS V antraštinės dalies 2 skyrių.
   2.   EIVT prireikus gali pasinaudoti valstybių narių, Tarybos Generalinio sekretoriato ir Europos Komisijos patirtimi.
   3.   Vyriausiasis įgaliotinis priima metinę saugumo tikrinimo programą.
   12 straipsnis
   Veiklos tęstinumo planavimas
   EIVT Saugumo direktoratas padeda vykdomajam generaliniam sekretoriui valdyti su saugumu susijusius EIVT verslo procesų, kurie yra bendro EIVT verslo tęstinumo planavimo dalis, aspektus.
   13 straipsnis
   Įsigaliojimas
   Šis sprendimas įsigalioja jo pasirašymo dieną.

      Priimta Briuselyje 2011 m. birželio 15 d.

            Vyriausiasis įgaliotinis

         C. ASHTON

      (1)  2011 m. kovo 31 d. Tarybos sprendimas 2011/292/ES dėl ES įslaptintos informacijos apsaugai užtikrinti skirtų saugumo taisyklių, OL L 141, 2011 5 27, p. 17.


title: 2004/864/EB: 2004 m. gruodžio 16 d. Komisijos sprendimas, iš dalies keičiantis 1999 m. liepos 14 d. Komisijos sprendimą 1999/478/EB, atnaujinantį Žuvininkystės ir akvakultūros patariamąjį komitetą

text:
17.12.2004

               LT

               Europos Sąjungos oficialusis leidinys

               L 370/91

      KOMISIJOS SPRENDIMAS

   2004 m. gruodžio 16 d.
   iš dalies keičiantis 1999 m. liepos 14 d. Komisijos sprendimą 1999/478/EB, atnaujinantį Žuvininkystės ir akvakultūros patariamąjį komitetą
   (2004/864/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               Komisijai svarbu sužinoti susijusių interesų grupių reakciją į klausimus, kilusius dėl bendrosios žuvininkystės politikos (BŽP) sukūrimo. Žuvininkystės sektoriuje patariamasis komitetas (ŽPK) buvo įsteigtas Komisijos sprendimu 71/128/EEB (1), pakeistu 1999 m. liepos 14 d. Sprendimu 1999/478/EB, atnaujinančiu Žuvininkystės ir akvakultūros patariamąjį komitetą (ŽAPK) (2). ŽAPK sudėtis yra apibrėžta Sprendimo 1999/478/EB 3 straipsnyje.

               (2)

               Sprendimu 1999/478/EB įsteigiamos keturios darbo grupės, rengiančios Komiteto nuomonę. 2 darbo grupė yra atsakinga už akvakultūros sektorių.

               (3)

               Atsižvelgiant į pastarųjų metų greitą Europos akvakultūros sektoriaus augimą, turėtų būti geriau atstovaujama šio sektoriaus interesams ŽAPK. Todėl turėtų būti padidintas narių skaičius šiame komitete, įtraukiant ir 2 darbo grupės vicepirmininką. Sprendimą 1999/478/EB reikėtų atitinkamai iš dalies pakeisti,

         NUSPRENDĖ:
   1 straipsnis
   Sprendimo 1999/478/EB 3 straipsnis iš dalies keičiamas taip:

               a)

               pirmas sakinys pakeičiamas taip:
               „Komitetą sudaro 21 narys (toliau – nariai).“;

               b)

               2 dalis pakeičiama taip:
               „2.   Vieta komitete taip pat skiriama Žuvininkystės sektoriaus dialogo komiteto pirmininkui ir vicepirmininkui ir 7 straipsnyje nurodytų 1, 2, 3 ir 4 darbo grupių pirmininkui ir vicepirmininkui.“

         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Priimta Briuselyje, 2004 m. gruodžio 16 d.

            Komisijos vardu

         Joe BORG

            Komisijos narys

      (1)  OL L 68, 1971 3 22, p. 18.

      (2)  OL L 187, 1999 7 20, p. 70.


title: 2016 m. lapkričio 15 d. Tarybos sprendimas (BUSP) 2016/2001 dėl Sąjungos įnašo, skirto mažai įsodrinto urano (MĮU) rezervo, kurį kontroliuos tarptautinės atominės energijos agentūra (TATENA), sukūrimui ir saugiam valdymui įgyvendinant ES kovos su masinio naikinimo ginklų platinimu strategiją

text:
16.11.2016

               LT

               Europos Sąjungos oficialusis leidinys

               L 308/22

         TARYBOS SPRENDIMAS (BUSP) 2016/2001
   2016 m. lapkričio 15 d.
   dėl Sąjungos įnašo, skirto mažai įsodrinto urano (MĮU) rezervo, kurį kontroliuos tarptautinės atominės energijos agentūra (TATENA), sukūrimui ir saugiam valdymui įgyvendinant ES kovos su masinio naikinimo ginklų platinimu strategiją
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2003 m. gruodžio 12 d. Europos Vadovų Taryba priėmė ES kovos su masinio naikinimo ginklų platinimu strategiją (toliau – Strategija), kurios III skyriuje pateikiamas kovos su tokių ginklų platinimu priemonių, kurių reikia imtis tiek Sąjungoje, tiek trečiosiose šalyse, sąrašas;

               (2)

               Sąjunga aktyviai įgyvendina Strategiją ir vykdo jos III skyriuje išvardytas priemones, visų pirma suteikdama finansinius išteklius daugiašalių institucijų, tokių kaip Tarptautinės atominės energijos agentūros (toliau – TATENA), vykdomiems konkretiems projektams remti;

               (3)

               Sutarties dėl branduolinio ginklo neplatinimo (NPT) IV straipsnyje nustatyta neginčijama visų NPT Šalių teisė plėtoti branduolinės energijos mokslinius tyrimus bei gamybą ir naudojimą taikiais tikslais, nediskriminuojant ir laikantis NPT I ir II straipsnių. Straipsnyje taip pat nustatyta, kad visos NPT Šalys įsipareigoja „bendradarbiauti pavieniui arba kartu su kitomis valstybėmis arba tarptautinėmis organizacijomis, prisidėdamos prie tolesnio branduolinės energijos taikymo taikiems tikslams plėtojimo, visų pirma branduolinio ginklo neturinčių valstybių, NPT Šalių, teritorijose, tinkamai atsižvelgdamos į besivystančių pasaulio regionų poreikius“;

               (4)

               taikant daugiašalius požiūrius į branduolinio kuro ciklą galima suteikti šalims, kurios nusprendė taikiais tikslais naudoti branduolinę energiją, alternatyvą nacionalinio branduolinio kuro ciklo plėtojimui, kartu išvengiant platinimo rizikos;

               (5)

               pagal TATENA statuto III straipsnį Agentūrai suteikiami įgaliojimai vykdyti bet kokią veiklą, įskaitant branduolinio kuro, paslaugų ir įrangos įsigijimą, ir pačiai kurti saugyklas ir įmones siekiant palengvinti praktinį branduolinės energijos taikymą taikiais tikslais;

               (6)

               2006 m. rugsėjo mėn. Jungtinėse Amerikos Valstijose įsisteigusi nepriklausoma nevyriausybinė organizacija „Branduolinės grėsmės mažinimo iniciatyva“ (NTI) suteikė TATENA 50 000 000 USD dotaciją, kad padėtų sukaupti TATENA priklausančias ir valdomas mažai įsodrinto urano atsargas, su sąlyga, kad Agentūra galėtų surinkti papildomą 100 000 000 USD sumą, įskaitant kitų TATENA valstybių narių ir paramos teikėjų dotacijas, ir sukurti branduolinio kuro rezervą;

               (7)

               2008 m. gruodžio 8 d. Taryba priėmė išvadas, kuriomis pareiškė paramą TATENA kontroliuojamo branduolinio kuro rezervo sukūrimui ir saugiam valdymui. Ji taip pat pareiškė, kad Sąjunga planuoja šiam projektui skirti iki 25 000 000 EUR, kai TATENA valdytojų taryba nustatys ir patvirtins su rezervu susijusias sąlygas ir tvarką. Europos Komisija jau yra suteikusi 20 000 000 EUR mažai įsodrintam uranui (toliau – MĮU) įsigyti;

               (8)

               2010 m. gruodžio 3 d. TATENA valdytojų taryba priėmė rezoliuciją GOV/2010/70, kuria pritarė TATENA MĮU rezervo sukūrimui, ir patvirtino, kad TATENA MĮU rezervo veikla bus finansuojama tik iš nebiudžetinių įnašų;

               (9)

               GOV/2010/67 pavadinimu „Tiekimo užtikrinimas: TATENA mažai įsodrinto urano (MĮU) rezervo sukūrimas siekiant tiekti MĮU valstybėms narėms“ 15 punkte nustatyta, kad „Agentūra yra TATENA MĮU rezerve laikomo MĮU savininkė ir ji kontroliuoja MĮU, kuris oficialiai yra teisėta jos nuosavybė. Agentūra atsakinga už jai priklausančių medžiagų saugojimą ir apsaugą ir užtikrina, sudarydama susitarimus su visomis priimančiosiomis valstybėmis, kad MĮU būtų apsaugotas nuo gamtinių ir kitų pavojų, neteisėto paėmimo arba diversijos, žalos arba sunaikinimo, įskaitant sabotažą ir prievartinį pagrobimą. Be to, sudarydama susitarimus su visomis priimančiosiomis valstybėmis, Agentūra užtikrina, kad TATENA MĮU rezerve saugomam MĮU būtų taikomos TATENA branduolinės saugos garantijos, taip pat tai, kad priimančioji valstybė ar valstybės taikytų saugos standartus ir priemones, taip pat fizines apsaugos priemones.“ GOV/2010/67 16 punkte taip pat nustatyta, kad „Agentūra, valdytojų tarybai patvirtinus, su visomis priimančiosiomis valstybėmis sudaro susitarimą su priimančiąja valstybe, panašų į dabartinį TATENA susitarimą dėl būstinės, kuriame numatomas saugyklos saugos ir saugumo užtikrinimas, taip pat tinkamas civilinės atsakomybės draudimas, ir kuriuo Agentūrai suteikiamos privilegijos ir imunitetas, reikalingi nepriklausomai TATENA MĮU rezervo veiklai vykdyti, įskaitant teisę įvežti MĮU į TATENA MĮU rezervą ir išvežti iš jo, kaip Agentūra yra nustačiusi pagal statutą ir susitarimą su priimančiąja (-iosiomis) valstybe (-ėmis). Be to, prireikus sudaromi apdrausti tranzito susitarimai su priimančiosios valstybės kaimyninėmis valstybėmis“;

               (10)

               TATENA MĮU rezervas bus iki šešiasdešimties 30B tipo cilindrų, kuriuose bus laikomas standartinis komercinis mažai įsodrintas urano heksafluoridas, atsargos. TATENA MĮU rezervo vieta bus TATENA MĮU saugykla, jį eksploatuos Ulbos metalurgijos gamykla, o jo veiklą reguliuos Kazachstano Respublikos atominės energijos priežiūros ir kontrolės komitetas;

               (11)

               buvo sukurtas TATENA ir priimančiosios valstybės Kazachstano teisinis pagrindas. Buvo pasirašytas Tranzito susitarimas su Rusijos Federacija; susitarimą patvirtino TATENA valdytojų taryba (GOV/2015/36). Naujos TATENA MĮU saugyklos projektas buvo baigtas, ir TATENA padarė išvadą, kad jis atitinka TATENA saugos standartų ir saugumo gairių nustatytas taikytinas nuostatas. Buvo sudaryta išsami naujos TATENA MĮU saugyklos išlaidų sąmata, kuri buvo nepriklausomai patvirtinta. Parengta TATENA ir saugyklos operatoriaus Partnerystės susitarimo, kuriuo nustatomos bendradarbiavimo dėl TATENA MĮU saugyklos statybos sąlygos, galutinė redakcija. Šiuo metu TATENA planuoja veiklą, susijusią su pasirengimu MĮU įsigijimui;

               (12)

               pagal projekto ir finansinį planą, kaip aprašyta atnaujintoje TATENA generalinio direktoriaus ataskaitoje (GOV/INF/2016/8) „Tiekimo užtikrinimas: TATENA mažai įsodrinto urano (MĮU) rezervo sukūrimas siekiant tiekti MĮU valstybėms narėms“, bendra numatomų MĮU projekto išlaidų suma – 118 863 000 EUR,

         PRIĖMĖ ŠĮ SPRENDIMĄ:
   1 straipsnis
   1.   Kad būtų nedelsiant pradėta praktiškai įgyvendinti tam tikrus ES kovos su masinio naikinimo ginklų platinimu strategijos elementus, Sąjunga prisideda prie Tarptautinės atominės energijos agentūra (toliau – TATENA arba Agentūra) kontroliuojamo mažai įsodrinto urano (toliau – MĮU) rezervo sukūrimo ir saugaus valdymo, siekiant sumažinti didėjančią platinimo riziką, kylančią dėl kritinės svarbos branduolinio kuro ciklo technologijų plitimo. Sąjunga vykdo veiklą remdama TATENA MĮU rezervą, kuriame saugomos MĮU atsargos siekiant šių tikslų:

               a)

               sudaryti galimybę šalims naudotis savo teisėmis pagal NPT IV straipsnį, kartu išvengiant platinimo rizikos; ir

               b)

               suteikti kraštutiniu atveju naudojamą mechanizmą komercinei rinkai paremti neiškraipant jos tuo atveju, jei sutrikdomas MĮU tiekimas į kurią nors TATENA valstybę narę ir jis negali būti atkurtas komercinėmis priemonėmis, tuo atveju, jei ta TATENA valstybė narė atitinka tinkamumo kriterijus.

         2.   Siekiant įvykdyti 1 dalyje nurodytus tikslus, Sąjunga prisideda prie TATENA kontroliuojamo MĮU rezervo sukūrimo ir saugaus valdymo finansuodama su saugumu susijusią veiklą, įskaitant fizinę apsaugą, pervežimą, patikimą saugojimą, taip pat įnašus, skirtus saugiam MĮU rezervo valdymui. Projektas įgyvendinamas visų šalių, kurios nusprendė taikiais tikslais naudoti branduolinę energiją, naudai.
   Išsamus projekto aprašymas pateikiamas priede.
   2 straipsnis
   1.   Už šio sprendimo įgyvendinimą atsakingas Sąjungos vyriausiasis įgaliotinis užsienio reikalams ir saugumo politikai (toliau – vyriausiasis įgaliotinis).
   2.   1 straipsnio 2 dalyje nurodyto projekto techninį įgyvendinimą vykdo TATENA. Šią užduotį ji atlieka kontroliuojant vyriausiajam įgaliotiniui. Šiuo tikslu vyriausiasis įgaliotinis ir TATENA sudaro reikiamus susitarimus.
   3 straipsnis
   1.   1 straipsnio 2 dalyje nurodytai veiklai įgyvendinti skiriama orientacinė finansavimo suma yra 4 362 200 EUR.
   2.   Iš 1 dalyje nustatytos sumos finansuojamos išlaidos tvarkomos laikantis Sąjungos biudžetui taikomų procedūrų ir taisyklių.
   3.   Komisija prižiūri, kad 1 dalyje nurodytos išlaidos būtų tinkamai valdomos. Šiuo tikslu ji ir TATENA sudaro finansavimo susitarimą. Susitarime nustatoma, kad TATENA turi užtikrinti Sąjungos įnašo matomumą, proporcingą jo dydžiui.
   4.   Komisija siekia, kad 3 dalyje nurodytas finansavimo susitarimas būtų sudarytas kuo greičiau, kai tik įsigalios šis sprendimas. Ji informuoja Tarybą apie visus sunkumus, su kuriais gali būti susidurta to proceso metu, ir praneša finansavimo susitarimo sudarymo datą.
   4 straipsnis
   1.   Vyriausiasis įgaliotinis praneša Tarybai apie šio sprendimo įgyvendinimą teikdamas reguliarias ataskaitas, kurias parengia TATENA. Atlikdama įvertinimą Taryba remiasi tomis TATENA ataskaitomis.
   2.   Komisija teikia informaciją apie 1 straipsnio 2 dalyje nurodyto projekto įgyvendinimo finansinius aspektus.
   5 straipsnis
   Šis sprendimas įsigalioja jo priėmimo dieną.
   Jis nustoja galioti praėjus 60 mėnesių po 3 straipsnio 3 dalyje nurodyto finansavimo susitarimo sudarymo. Tačiau jis nustoja galioti po 6 mėnesių nuo jo įsigaliojimo, jei iki to laiko finansavimo susitarimas nesudaromas.
   6 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2016 m. lapkričio 15 d.

            Tarybos vardu

            Pirmininkas

         I. KORČOK

      PRIEDAS

         Sąjungos įnašas, skirtas mažai įsodrinto urano (MĮU) rezervo, kurį kontroliuos Tarptautinė atominės energijos agentūra (TATENA), sukūrimui ir saugiam valdymui įgyvendinant ES kovos su masinio naikinimo ginklų platinimu strategiją

      I.   ĮVADAS
      Bendra informacija
      2010 m. gruodžio mėn. TATENA generalinis direktorius iš valdytojų tarybos gavo įgaliojimus pradėti mažai įsodrinto urano (MĮU) rezervo sukūrimą ir pateikė išsamų jo sukūrimo bei saugaus valdymo planą.
      2011 m. gruodžio 20 d. TATENA patvirtino TATENA Kazachstano nuolatinei atstovybei, kad remiantis informacija, kurią Kazachstanas pateikė Agentūrai savo susidomėjimo pareiškime, ir atsižvelgiant į dokumente GOV/INF/2011/7 nurodytus reikalavimus, Ulbos metalurgijos gamykla (toliau – UMP) yra tinkama vieta TATENA MĮU rezervui įrengti.
      2011–2016 m. TATENA surengė kelias misijas į Kazachstaną, kurių metu siekta įvertinti UMP saugyklą bei nacionalinę reguliavimo sistemą ir užtikrinti, kad MĮU rezervas galės atitikti taikytinas TATENA saugos standartų ir saugumo gairių nuostatas. Vertinimai atlikti saugyklos saugos, seisminės saugos, avarinės parengties ir reagavimo, transporto saugos ir saugumo ir fizinės apsaugos srityse.
      2015 m. rugpjūčio 27 d. TATENA ir Kazachstanas pasirašė priimančiosios valstybės susitarimą. Tuo susitarimu nustatoma, kad Kazachstanas yra TATENA MĮU rezervo priimančioji valstybė, ir numatomas teisinis pagrindas, kuriuo remiantis Kazachstanas užtikrina, kad TATENA MĮU rezervas bus valdomas ir reguliuojamas pagal Kazachstano įstatymus bei kitus teisės aktus, laikantis taikytinų TATENA saugos standartų ir saugumo gairių nuostatų.
      2015 m. rugpjūčio 27 d. TATENA ir UMP pasirašė saugyklos operatoriaus susitarimą. Tuo susitarimu nustatoma, kad UMP yra saugykla, kurioje bus įkurdintas TATENA MĮU rezervas, ir numatomas teisinis pagrindas, kuriuo remiantis UMP eksploatuoja ir valdo TATENA MĮU rezervą pagal savo licenciją, nacionalinę reguliavimo sistemą ir taikytinas TATENA saugos standartų ir saugumo gairių nuostatas.
      Be to, TATENA ir Kazachstano energetikos ministerija pasirašė techninį susitarimą dėl konkrečių priemonių, kurios turi būti įgyvendintos siekiant Kazachstane sukurti TATENA MĮU rezervą (toliau – techninis susitarimas). Techniniu susitarimu užtikrinama, kad kiekviena iš šalių suteikia reikiamus išteklius, kad įvykdytų savo atitinkamą veiklą siekiant laiku sukurti TATENA MĮU rezervą, įskaitant veiklą, skirtą užtikrinti atitiktį taikytinoms TATENA saugos standartų ir saugumo gairių nuostatoms. Pagal techninį susitarimą šalys įsteigė jungtinį koordinavimo komitetą (JCC), kad būtų sudarytos palankesnės sąlygos techniniam susitarimui įgyvendinti, ir patvirtino konkrečios veiklos planą, siekiant užtikrinti, kad TATENA MĮU rezervo sukūrimas ir veikimas atitiktų taikytinas TATENA saugos standartų ir saugumo gairių dokumentų nuostatas. Pagal techninį susitarimą reikalaujama, kad veikla būtų užbaigta per dvejus metus nuo teisinių susitarimų pasirašymo arba 2017 m. rugsėjo mėn.
      2015 m. lapkričio mėn. UMP pradėjo projektuoti naują TATENA MĮU saugyklą, skirtą TATENA MĮU rezervui įkurdinti. 2016 m. vasario 29 d. – kovo 4 d. TATENA misija lankėsi UMP, kad įvertintų projektavimo pažangą. TATENA misija išnagrinėjo, ar projektavimo procese tinkamai atsižvelgta į taikytinas TATENA saugos standartų ir saugumo gairių nuostatas. TATENA misijos peržiūra rėmėsi penkiomis techninėmis sritimis: pastato konstrukcija, saugos analizė, radiacinė sauga, avarinė parengtis bei reagavimas ir branduolinis saugumas. Peržiūrėjus siūlomą projektą ir susijusius papildomus dokumentus padaryta bendra išvada, kad projekte numatytos tinkamos priemonės branduolinės saugos ir saugumo gairių laikymuisi užtikrinti.
      Užbaigus rengti projektą ir TATENA atlikus jo peržiūrą, 2016 m. gegužės mėn. TATENA ir UMP pasirašė partnerystės susitarimą. Tame susitarime numatytos TATENA MĮU saugyklos sukūrimo techninės ir finansinės sąlygos. Tai – svarbus žingsnis kuriant TATENA MĮU rezervą.
      2016 m. gegužės mėn. valdytojų tarybos ataskaitoje GOV/INF/2016/8 akcentuota didelė padaryta pažanga. Jame taip pat pateikiamas pirmas pradinis išsamus projekto ir finansų planas.
      Valdytojų tarybos dokumentu GOV/2010/67 TATENA generaliniam direktoriui buvo suteikti įgaliojimai sukurti TATENA MĮU rezervą, taip pat nustatytas reikalavimas, kad su TATENA MĮU rezervu susijusios išlaidos (įskaitant išlaidas žmogiškiesiems ištekliams) būtų padengiamos tik iš nebiudžetinių savanoriškų įnašų, nedarant poveikio įprastam TATENA biudžetui. Tuo tikslu TATENA MĮU rezervo projektas atlygina įvairiems TATENA padaliniams už techninį indėlį ir paramą, suteiktą projekto ekspertams ir specialistams, remiantis susitarimais dėl paslaugų lygio. Tie susitarimai, kuriais nustatomos paslaugos, kurias padaliniai turi teikti projektui, kad būtų įgyvendintas projekto planas (įskaitant konkrečios veiklos planą), taip pat išlaidos, susijusios su kiekvieno padalinio teikiamų paslaugų lygiu, buvo galutinai parengti ir dėl jų susitarta 2016 m. kovo mėn.
      Nuo 2016 m. balandžio 1 d. kelios valstybės narės, Komisija, „Branduolinės grėsmės mažinimo iniciatyva“ (NTI) ir Pasaulinis branduolinių medžiagų vežimo institutas (WNTI) buvo įsipareigojusios skirti lėšų, kurių bendra suma sudaro apie 124 900 000 USD ir 25 000 000 EUR, o Agentūros iki šios dienos gauti įnašai sudaro 124 900 000 USD ir 20 000 000 EUR. Finansinius įnašus suteikė „Branduolinės grėsmės mažinimo iniciatyva“ (50 000 000 USD), JAV (50 000 000 USD), JAE (10 000 000 USD), Norvegija (5 000 000 USD), Kuveitas (10 000 000 USD), WNTI (10 000 EUR) ir Kazachstanas (400 000 USD). Europos Komisijos suteikti 20 000 000 EUR yra skirti įsigyti mažai įsodrinto urano TATENA MĮU rezervui, taip pat įsipareigota suteikti iki 5 000 000 EUR sumą su saugumu susijusiems atnaujinimams. Šiame priede pateikiama informacija apie lėšas, skirtas su saugumu susijusiems atnaujinimams (iki 5 000 000 EUR).
      Tolesni pagrindiniai su TATENA MĮU rezervu susiję etapai yra šie:

                  a)

                  galutinis TATENA MĮU saugyklos sukūrimas, įskaitant statybos užbaigimą; patvirtinimas, kad pastatas ir įranga atitinka numatytą tikslą ir taikytinas saugos ir saugumo nuostatas;

                  b)

                  susitarimas dėl cilindrų valdymo programos su UMP siekiant užtikrinti ilgalaikę cilindrų saugą bei saugumą ir jų parengtį pervežti;

                  c)

                  saugyklos užsakymas;

                  d)

                  TATENA MĮU įsigijimas ir pervežimas į saugyklą;

                  e)

                  veikimo pradžia.

            Projekto tikslai
      Prisidėti prie TATENA MĮU rezervo sukūrimo ir saugaus valdymo, visų pirma užtikrinant aukštą saugumo ir saugos lygį pervežimo ir saugojimo metu, laikantis TATENA saugos standartų ir saugumo gairių.
      Nauda
      Bus gauta tokia nauda:

                  a)

                  geresnis branduolinio kuro tiekimo saugiu ir patikimu būdu užtikrinimas; ir

                  b)

                  pagalba TATENA užtikrinant MĮU pervežimo nuo įsigijimo iki tiekimo etapo, taip pat saugojimo MĮU rezervo vietoje metu, saugumą ir saugą.

            II.   VEIKLOS APRAŠYMAS
      MĮU rezervas
      TATENA MĮU rezervą sudarys maždaug 90 tonų MĮU fizinės atsargos – tai kiekis, reikalingas vienam pradiniam pakrovimui į elektros energijos gamybai skirtą modernų lengvojo vandens reaktorių (kuris lygus maždaug 3 aktyviosios zonos pakartotiniams pakrovimams), taip pat susijusi įranga ir paslaugos. Šios atsargos bus TATENA nuosavybė. TATENA MĮU rezervas veiks taikant tam tikrus nediskriminuojančius kriterijus išduodant MĮU šaliai gavėjai. Tie kriterijai yra visiškai suderinami su TATENA statutu; juos patvirtino valdytojų taryba. MĮU naudojančiam branduolinės energetikos objektui turi būti taikomas garantijų susitarimas su TATENA ir jis turi jo visiškai laikytis.
      Sąjungos parama
      Sąjungos parama TATENA MĮU rezervui bus grindžiama papildomumo principu pasitelkiant įvairias priemones. 2011 m. iš stabilumo priemonės jau skirtas 20 000 000 EUR finansinis įnašas MĮU įsigijimui.
      Šiuo sprendimus bus prisidedama prie saugaus ir patikimo TATENA MĮU rezervo veikimo ir valdymo. TATENA numatyta atitinkama veikla, kuriai pagal šį Sprendimą bus teikiama finansinė parama, gali būti:
      1.   Parama saugiam ir patikimam 90 tonų MĮU saugyklos sukūrimui
      Šis punktas apima projekto plano veiklos įgyvendinimo išlaidas, įskaitant konkrečios veiklos planą 2017 m. ir tolesnę veiklą 2018 m. Konkrečios veiklos planas, dėl kurio susitarė TATENA, UMP ir Kazachstano atominės energijos priežiūros ir kontrolės komitetas – tai sąrašas, kuriama išvardyta veikla, kuri laikoma būtina infrastruktūros, įrangos, procedūrų ir praktikos atnaujinimui siekiant užtikrinti, kad TATENA MĮU rezervas būtų sukurtas, saugomas ir eksploatuojamas bei apsaugotas laikantis atitinkamų TATENA saugos standartų ir saugumo gairių nuostatų. Ši veikla buvo parengta remiantis keliais įvertinimais, atliktais 2012–2016 m. laikotarpiu. Visų pirma 2016 m. sausio mėn. Agentūros misija, be kita ko, nustatė, jog bus reikalinga papildoma išorinė įranga, kad saugyklą būtų galima eksploatuoti laikantis TATENA standartų dėl avarinės parengties ir reagavimo.
      Ši veikla apima saugaus ir patikimo veikimo procedūrų rengimą, avarinės parengties ir reagavimo bei radiacinės saugos įrangos įsigijimą ir susijusio mokymo teikimą, seminarų TATENA MĮU rezervui aktualiomis saugumo temomis rengimą (pvz., branduolinio saugumo kultūros srityje), avarinės parengties pratybų saugykloje stebėjimą ir tolesnę vertinimo veiklą, kuria siekiama prieš užsakymą patvirtinti, ar atnaujinimai atitinka atitinkamus TATENA saugos standartus bei saugumo gaires.
      MĮU bus patalpintas TATENA MĮU saugykloje tik tada, kai TATENA įsitikins, jog TATENA MĮU rezervas yra sukurtas ir atitinka taikytinas TATENA saugos standartų bei saugumo gairių nuostatas. Todėl TATENA surengs patvirtinimo misiją, numatytą 2017 m. vasarą, siekiant patvirtinti, kad užbaigtas pastatas ir jo pagrindinė įranga atitinka numatytą tikslą ir kad yra visa infrastruktūra, kuri būtina taikytinoms saugos ir saugumo nuostatoms įvykdyti.
      Dvejų metų laikotarpiu biudžete numatytos planavimo, vykdymo, rėmimo ir ataskaitų apie projekto plano ir konkrečios veiklos plano veiklą teikimo išlaidos, įskaitant išlaidų, skirtų TATENA žmogiškiesiems ištekliams, padengimą, siekiant užtikrinti, kad laikantis TATENA MĮU rezervo projekto įgaliojimų nebūtų naudojamos įprasto biudžeto lėšos.
      2.   90 tonų MĮU saugaus pervežimo užtikrinimas
      Numatoma, kad 90 tonų MĮU bus pervežta iš pardavėjo (-ų) saugyklos į Ulbos metalurgijos gamyklą Eskemene (Kazachstanas), kur veiks TATENA MĮU rezervas. MĮU pervežimas, kuris bus vykdomas per įvairias jurisdikcijas, turi atitikti visus dokumentacijos, draudimo, tranzito patvirtinimo ir žymėjimo reikalavimus, įskaitant valstybių reikalavimus, susijusius su fizine sauga, kurie išdėstyti globojant TATENA parengtose atitinkamose konvencijose ir rekomendacijose, ir Tarptautinės jūrų organizacijos (TJO) saugumo reikalavimus. Su MĮU pervežimu susijusios išlaidos priklausys nuo geografinės MĮU pardavėjo (-ų) padėties ir pervežimo jūra bei sausuma atstumų nuo pardavėjo (-ų) iki Ulbos metalurgijos gamyklos (UMP) Kazachstane, taip pat nuo uostų, į kuriuos įplaukiama pervežimo metu, bei sienų kirtimo, reikalingų pristatymui įvykdyti, skaičiaus. Šis punktas apima techninių specifikacijų parengimą su TATENA pareigūnais ir išorės ekspertų darbą specializuotose srityse, pervežimo planavimą ir priežiūrą, draudimą, jūrų transporto laivo frachtavimą siekiant didesnio saugumo, konsultacijas dėl pervežimo maršruto saugumo rizikos vertinimo ir planavimo, taip pat apsaugą pervežant jūra, uostuose, į kuriuos įplaukiama, ir tranzito vietose.
      3.   90 tonų MĮU ilgalaikio saugojimo užtikrinimas
      MĮU bus saugomas specialioje saugykloje UMP teritorijoje, kuri yra Eskemene (Kazachstanas). TATENA MĮU bus saugomas 30B cilindruose. Saugyklos operatorius TATENA vardu bus atsakingas už MĮU saugojimą ir apsaugą, laikantis TATENA saugos standartų ir saugumo gairių. Tai apima 30B cilindrų, kurie užtikrins MĮU fizinę saugą ir patikimą saugojimą, pirkimą. Saugos tyrimai rodo, kad šios saugojimo talpos užtikrina patikimą, saugų saugojimą iki 50 metų. Šie cilindrai užtikrina ne tik saugą, bet jų sienelių storis ir bendra konstrukcija suteikia didesnę fizinę apsaugą nuo diversijų ir vagysčių.
      Labai svarbi veikla užtikrinant ilgalaikį MĮU saugojimą yra cilindrų valdymo programos įgyvendinimas, įskaitant įprastą saugomų 30B cilindrų tikrinimą ir pakartotinį sertifikavimą, kad jie atitiktų ISO 7195 standartą ir būtų užtikrintas pasirengimas pervežti į valstybes nares. Tam reikia pirkti įgaliotųjų inspektorių teikiamas pakartotinio cilindrų sertifikavimo paslaugas, taip pat UMP darbuotojų paslaugas bandymų atlikimui remti.
      Be to, TATENA MĮU ilgalaikio saugojimo metu TATENA vykdys įprastą ir ad hoc stebėsenos veiklą, be kita ko, ji gaus, peržiūrės ir tikrins metines UMP ataskaitas. Tai apims metinius susitikimus su UMP siekiant apžvelgti saugos ir saugumo veiklą, susijusią su TATENA MĮU rezervu, taip pat kitokias misijas į UMP, siekiant užtikrinti, kad TATENA MĮU rezervui toliau būtų taikomos atitinkamos TATENA saugos standartų ir saugumo gairių nuostatos.
      Šis punktas apims 5 metų laikotarpį.
      III.   TRUKMĖ
      Numatoma projekto įgyvendinimo laikotarpio trukmė, pradedant nuo 3 straipsnyje nurodyto finansavimo susitarimo pasirašymo, yra 60 mėnesių.
      IV.   NAUDOS GAVĖJAI
      Pagal šį sprendimą projekto naudos gavėjai yra visos reikalavimus atitinkančios valstybės, gaunančios TATENA MĮU rezervo paslaugas ir atitinkančios TATENA valdytojų tarybos nustatytas naudojimosi MĮU rezervu sąlygas.
      V.   ĮGYVENDINANČIOJI ORGANIZACIJA
      Techninis projekto įgyvendinimas, kaip aprašyta pirmiau, bus pavestas TATENA, kurios kontrolę vykdys vyriausiasis įgaliotinis. Projektą tiesiogiai įgyvendins TATENA darbuotojai, kitų nacionalinių branduolinės energetikos institucijų ekspertai ir rangovai. Rangovų atveju TATENA visų prekių, darbų ar paslaugų įsigijimą pagal šį sprendimą vykdys, kaip išdėstyta finansavimo susitarime, kurį su TATENA sudarys Komisija.
      VI.   ATASKAITŲ TEIKIMAS
      Įgyvendinančioji organizacija rengs:

                  a)

                  reguliarias projekto įgyvendinimo ataskaitas;

                  b)

                  ne vėliau kaip per du mėnesius po projekto įgyvendinimo užbaigimo – galutinę ataskaitą.

            Ataskaitos bus siunčiamos vyriausiajam įgaliotiniui.


title: 2010/796/BUSP: 2010 m. gruodžio 21 d. Politinio ir saugumo komiteto sprendimas EUPOL COPPS/1/2010 dėl Europos Sąjungos policijos misijos Palestinos teritorijose (EUPOL COPPS) vadovo įgaliojimų termino pratęsimo

text:
22.12.2010

               LT

               Europos Sąjungos oficialusis leidinys

               L 338/49

         POLITINIO IR SAUGUMO KOMITETO SPRENDIMAS EUPOL COPPS/1/2010
   2010 m. gruodžio 21 d.
   dėl Europos Sąjungos policijos misijos Palestinos teritorijose (EUPOL COPPS) vadovo įgaliojimų termino pratęsimo
   (2010/796/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2010 m. gruodžio 17 d. Tarybos sprendimą 2010/784/BUSP dėl Europos Sąjungos policijos misijos Palestinos teritorijose (EUPOL COPPS) (1), ypač į jo 10 straipsnio 1 dalį,
   kadangi:

               (1)

               Pagal Sprendimo 2010/784/BUSP 10 straipsnio 1 dalį Politinis ir saugumo komitetas turi teisę pagal Sutarties 38 straipsnį priimti atitinkamus sprendimus EUPOL COPPS politinės kontrolės ir strateginio vadovavimo jai tikslais, visų pirma paskirti misijos vadovą.

               (2)

               Sąjungos vyriausiasis įgaliotinis užsienio reikalams ir saugumo politikai pasiūlė pratęsti EUPOL COPPS vadovo Henrik MALMQUIST įgaliojimų terminą,

         PRIĖMĖ ŠĮ SPRENDIMĄ:
   1 straipsnis
   Europos Sąjungos policijos misijos Palestinos teritorijose (EUPOL COPPS) vadovo Henrik MALMQUIST įgaliojimų terminas pratęsiamas laikotarpiui nuo 2011 m. sausio 1 d. iki 2011 m. gruodžio 31 d.
   2 straipsnis
   Šis sprendimas įsigalioja jo priėmimo dieną.
   Jis taikomas iki 2011 m. gruodžio 31 d.

      Priimta Briuselyje 2010 m. gruodžio 21 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 335, 2010.12.18, p. 60.


title: 2004/600/EB: 2004 m. rugpjūčio 4 d. Komisijos sprendimas, dėl įsipareigojimų, siūlomų dėl Australijos ir kitų šalių kilmės poli(etileno tereftalato) importo antidempingo procedūrų, priėmimo

text:
19.8.2004

               LT

               Europos Sąjungos oficialusis leidinys

               L 271/38

      KOMISIJOS SPRENDIMAS

   2004 m. rugpjūčio 4 d.
   dėl įsipareigojimų, siūlomų dėl Australijos ir kitų šalių kilmės poli(etileno tereftalato) importo antidempingo procedūrų, priėmimo
   (2004/600/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 8 ir 9 straipsnį,
   pasitarusi su Patariamuoju komitetu,
   kadangi:
   A.   PROCEDŪRA

               (1)

               2004 m. vasario 19 d. Reglamentu (EB) Nr. 306/2004 (2) Komisija nustatė laikinąjį antidempingo muitą Australijos, Kinijos Liaudies Respublikos ir Pakistano kilmės poli(etileno tereftalato) (toliau – PET arba gaminys) importui į Bendriją (toliau – laikinasis reglamentas).

               (2)

               Patvirtinusi laikinąsias antidempingo priemones Komisija tęsė tyrimą dempingo, nuostolių ir Bendrijos interesų atžvilgiu. Galutiniai tyrimo rezultatai ir išvados pateikiamos Tarybos reglamente (EB) Nr. 1467/2004 (3), nustatančiame galutinius antidempingo muitus Australijos, Kinijos Liaudies Respublikos ir Pakistano kilmės PET importui (toliau – galutinis reglamentas).

               (3)

               Tyrimo metu pasitvirtino išankstinė informacija apie žalingą su Australijos ir Kinijos Liaudies Respublikos kilmės gaminio importu susijusio dempingo poveikį.

         B.   ĮSIPAREIGOJIMAI

               (4)

               Patvirtinus laikinąsias antidempingo priemones, vienas iš bendradarbiaujančių eksportuojančių gamintojų Australijoje („Leading Synthetics Pty Ltd“) pasiūlė įsipareigojimą dėl kainos pagal pagrindinio reglamento 8 straipsnio 1 dalį. Šiuo įsipareigojimu tas eksportuojantis gamintojas pasiūlė parduoti atitinkamą gaminį tokia kaina, kuri būtų lygi kainų lygiui, kuriam esant pašalinamas žalingas dempingo poveikis, arba būtų už jį didesnė.

               (5)

               Įmonė taip pat reguliariai teiks Komisijai išsamią informaciją apie savo eksportą į Bendriją ir tokiu būdu suteiks Komisijai galimybę tinkamai stebėti įsipareigojimo vykdymą. Be to, įmonės pardavimų struktūra yra tokia, kad Komisija mano, jog įsipareigojimo nesilaikymo rizika yra minimali.

               (6)

               Remiantis tuo, kas išdėstyta, šis įsipareigojimas yra priimtinas.

               (7)

               Kad Komisija galėtų tinkamai stebėti įsipareigojimo laikymąsi įmonėje, kai atitinkamoms muitinėms bus pateiktas prašymas leisti gaminiui laisvai judėti pagal įsipareigojimą, atleidimas nuo muito bus sąlyginis pateikus komercinę sąskaitą-faktūrą, kurioje nurodoma bent Reglamento (EB) Nr. 1467/2004 2 priede minima informacija. Šis informacijos lygmuo taip pat yra būtinas, kad muitinės galėtų pakankamai tiksliai nustatyti, ar krovinys atitinka komercinius dokumentus. Jeigu tokia sąskaita-faktūra nėra pateikiama arba jeigu ji neatitinka muitinei pateikto gaminio, turi būti mokama atitinkama antidempingo muito suma.

               (8)

               Jeigu įsipareigojimas pažeidžiamas arba atšaukiamas, arba įtariama, kad jis pažeistas, gali būti skiriamas antidempingo muitas, kaip numatyta pagrindinio reglamento 8 straipsnio 9 ir 10 dalyse,

         PRIĖMĖ ŠĮ SPRENDIMĄ:
   1 straipsnis
   Toliau minimo eksportuojančio gamintojo siūlomas įsipareigojimas, susijęs su šiuo metu Australijos, Kinijos Liaudies Respublikos ir Pakistano kilmės poli(etileno tereftalato) importui vykdomomis antidempingo procedūromis, yra priimtas.

               Šalis

               Gamintojas

               Papildomas TARIC kodas

               Australija

               Leading Synthetics Pty Ltd

               A503

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje, 2004 m. rugpjūčio 4 d.

            Komisijos vardu

         Pascal LAMY

            Komisijos narys

      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 461/2004 (OL L 77, 2004 3 13, p. 12).

      (2)  OL L 52, 2004 2 21, p. 5.

      (3)  Žr. šio Oficialiojo leidinio p. 1.